Khah Relhrimhrim Hi Nu Nih Hin A Hawi Nu Pawl Cu Pa Sin Ah A Zuar Hna Hnu Ah Cu Lawng Si Lo In – Chintanbo\nMay 15, 2022 admin CHINNEWS 0\nLai nu pakhat nih a hawi le sin ah a thil tuah ning kong theih cu a hawi le ca ah cun tuk sum bak khi a si ko hi nu a thei mipoh nih cun, hi nu sin ah kal um lo dingin hrial khawh peng I zuam ah a tha, zeiruang ah ti ah cun a um tu ting zoh tik ah a thil tuah mi hi thiltha a si lo ca ah a ho poh nih nan hrial a si ah cun nan mah ca ah thiltha bik cu a si ko.-Hi hnu hi Angtteng khumi a si i a min taktak cu Van Rin Sui a si. Kawl min in Nan Dar Aung tiah ai ti. Tuluk ram ah a um i Tuluk tlangval pa pakhat he nuva bantukin an um.\nTuluk pa zong cu puaisa ka si a ti i misual tampi aa ngeih hna…Van Rin Sui nihhin passport tuahnak ding caah tiah Kawl phaisa ting 25 a hal hna i a dehhlenmi hna na tam tuk cang. Kanmah Lai nu zong innchung rian tampi a um tiah a auh hna i, misual pawl kut ah a chanh lengmang hna. An duh lo buin misual pawl a tthihphaihter tawn hna..Tuluk misual pa pawl sin ah minung pakhat ah Tuluk phaisa 30 in a zuar hna. Cuticun thla hnih thum a umnak si cang. Ka ngiatnak a sau tuk cangmi nu a si. Cucaah mah minu hi nan hmuh ahcun palik sin ah report cawlh uh..\n.Mah pa hi puaisa pa cu a si. Dongguan le Sengzeng lei ah mi a kalpi ttheomi si. Minung tamtuk te a dehhlen cang hna. Cu lawng siloin kanmah Laimi Angteng khuami nu Suisui timi nih minung a hawlpiak tawn. Kanmah Laimi nu zong nih cun minung a dehhlen tuk cang hna….Nizan chun ah misual minung 5 an rak ra i phaisa hung kan pe tiah an ti. Ka duh lo i kut an ka thlak. Phaisa ka ngeihchun tuluk phaisa 500 zong an ka chuh. Motor an auh i kalpi an ka timh nain zumtu hna nan thlacampiaknak ruang ah ka luat le si tiah Duat Duat timi nih facebook a cahmai ah a langhter ve.\nThawng dang, Minung tampi nih ralhrang hi doh loin u sihlaw kan caah a tha deuh lai tiah an chim lengmang cang. Phundang chim cun an beidang pah cang tinak a si. A tu lio ah kan i tlaih mi hriamnam in cun zeitik chan tiah hmanh hi doh hna usihlaw kan hlawh a tling lo ding khi a si ko.\nTahan News ah an tial lengmang mi cu kan mino le kan fa le hi a lak ah an nunnak tamtuk an pek cang i a theipar chuah tung lo ding ah, Ralkap nih hin kan uk ko hna seh law thih le loh zong a um hnga lo tiah an au pi lengmang cang. A si anin laimi nih, kawlram mi Min Aung Hlaing dotu vialte nih kan tei nak ding lam a um ko cucu hriamnam tha kan i tlaih ahcun kan tei khawh tuk hna.\nLaimi nih kan herh bik cu meithal a si ko. Zeidang hngak in Meithal kan herh bik ko. Kan hriamnam a thau tuk caah kan pasaltha minung zeizat remruam dah an nunnak aliam cang. Hriamnam thatha a aput mi kawl ralkap hriamnam thitha neih loin kan doh mi hna hi lung a fak bak.\nCNA ralbawi Pu Solomon nih a chim bak mi cu kan mino hna hi raltuk an ngamh tuk. An ral a tha tuk Meithal nei usihlaw kan i tlaih colh hna i kan doh thluahmah hna hnga an ka ti tiah lung fak ngai in a chim. Lai meithal le Auto tlawm te i ttihnung a si mi ralhrang doh hi a fawi lo. Kan mino hna hi forh rih lo ah an tha.\nPathian nih a kan zaangfah a si ahcun nikhatkhat cu kan chin pasaltha hna hi hriam thatha an i tlaih caan a phan ko lai. kan unau ramdang bawmhnak thawng in a rauh hlan ah hriam tha an i tlaih lai tiah zum a si. A tu lio ah cun Laimi nih kan herh bik mi hi Meithal thatha le zen kuan a si ko.By. Pa Bawi Hc\nThawngdang Relchap,1988 Kum I Kawlram Pumpi Buai Hram Aa Thawknak Kong. 1988 kum lio i ramkulh Kawlram pumpi buainak kong cu, hawi dang cio zong nih rak hmuhton cio mi tampi a um hlei ah, Kawlca in si seh, Mirangca in si seh, mi tampi nih rel cawk lo in an chim an ṭial lengmang mi hmuh awk tampi a um cang.\n1988 kum Rangoon khuapi i buainak cu March thla lai in aa thawk i September thla 18 ah ralkap nih ram uknak an laak tiang thla 6 chung deng a rau ti awk a si. A ram pumpi i cu kar chung ah thil a rak a cang mi vialte vun khawmh khawh ding cu a fawi lai lo, ṭial cawk zong a si lai lo dah.\nAsinain tu tan i kei i ka hun ṭial mi hi cu, ramkomh Kawlram chung i uknak politics aa thlen-nawn ning, mah cu lio i ka rak hmuhton mi le ka rak theih ve mi thil kong tlawmpal, a bik in ṭhangthar mino hna nih vun hngalh ṭhan ve awk ah tiah vun ṭial duh hnawhchan bik hi a si.\nHi kum i ramkulh Kawlram pumpi ah buainak a rak chuak mi cu, Rangoon Khuapi university siangngakchia pawl nih cozah cung i lungtlin lonak an rak langhter mi in a rak i thawk mi a si. Mah cu lio ah a ram pumpi in a si ah, siangngakchia pawl an si ah, Ne Win cozah nih 1987 kum i phaisa an rak thah lio ah harnak an ton cio mi an lungsi lonak le an thinhunnak a rak dai kho tak rih lo.\nMah cu ti i siangngakchia pawl nih cozah cung i an lungtlin lonak a riamh hlan, 1988 kum February thla dih lai ah RIT (Rangoon Institute of Technology) university sianginn chung hostel um siangngakchia pahnih cu sianginn kam pawng Sandawin lakphak dawr an timi i lakphak an va dinnak ah lakphak dawr ngeitu nih tape recorder in hla an chuah tawn mi hla an ngaih duh mi cu, lakphak a ding ve mi cu kaa sangveng um tlangval zumawng pawl nih an chuahter duh hna lo i an karlak ah bia-al buainak a chuak.\nSang chung mi tlangval pawl nih siangngakchia pahnih an velh mi hna ah pakhat faak nawn in hma an hliamh i Insein police station ah an hei report. A veltu hna sang chung tlangval pawl lakah pahnih cu palek nih an tlaih hna nain a thaizing ah an chuah ṭhan hna. Pakhat pa cu a pa BSPP bawi upa a si ti si.\nHostel um le RIT siangngakchia pawl cu an i khawm hna i (March 13, 1988) zanlei sang ah siangngakchia a veltu pawl daan tat hna ding in le, siangngakchia le sangveng chung tlangval pawl karlak i buainak a chuak mi ah palek nih an tawlrel ning a dik lonak le an lungsi lonak cu Ward Council Office ah an va chimh hna.\nMah cu ti i sang chung council upa ṭuanvo ngei sin i an va chimh lio hna ah cun cu kaa pawng i thil zuarnak inn cu aho nih a duah ti hngalh lo in a rak kaangh lio he aa tong. Mah cu inn a kaang mi cu sang chung um pa pawl nih RIT siangngakchia nih duah mi a si tiah an ruah i siangngakchia pawl cu velh in an zuan hnawh hna.\nCu an velh mi hna cu hostel um an hawile dang nih thinhun in Insein lampi ah an hei zuan hnawh ve hna. Lampi cu khat lei ah West Gyo Gone sang pa pawl le khat lei ah RIT siangngakchia pawl tiin an khat ṭhup. Sang upa le RIT saya te nih an karlak in an rem an ṭhen hna. Cu ti i buai lut pi in an um lengmang ko lio ah cun an kar-lak ah Mayangone lei in palek motor cars, deputy minister pa motor le riot police Hino motor cars vei zat an hei phan ve.\nTuan deuh ah cun palek nih khuachung sang mi pawl lei ah an meithal cu an hei i tinh nain, Education deputy minister pa le Yangon ramṭhen police chief pa cu BPI lam lei i an hei pial cangka in, riot police pawl le siangngakchia pawl karlak ah buai nawn in an vun um hna i, an meithal cu tlerhnak ah vaan lei an kah hmasa. Cu hnu in tear gas (riot gun) in an vun kah hna i siangngakchia pawl cu an umnak hostel lei an hei tlikzaam lio ah an hnulei in meithal in an hei kah hna.\nMeithal kah mi kuan nih Ko Phone Maw (a fifth-year Chemical Specialization student) le mechanical engineering final year a si mi hna Ko Soe Naing le Ko Myit Oo cu faak ngai in a hliamh hna. Mah cu zaan ah cun Insein hospital ah an kalpi hna i Ko Phone Maw cu lampi ah a thi i Ko Soe Naing cu sii-inn an phanhpi hnu ah a thi ve. Ko Myit Oo cu atu tiang a cuap i kuanfang a lut mi cu chuah kho ti lo in aa nunpi ko ti si.\nMarch 14 chun ah, BBS radio in RIT siangngakchia le sang um tlangval pawl an i sikvelhnak ah siangngakchia Phone Maw a thi i Mg Soe Naing cu Yangon hospital ah a chung mizaw in aa cawnghhramh lio a si tiah lih in thawng an vun thanh.\nCu lio ah education minister a si mi U Kyaw Ngein can-ai ah Dr. Kyaw Sein an thlen mi kong zong an thanh chih. Mah cu ko nih cun RIT siangngakchia pawl an thin a khenhter chin hna i, cozah sin ah duhhalnak point pasarih le Ko Phone Maw a thihnak kong ah ca pahnih an chuah.\nMarch 15 ah RIT sianginn velchum cu zing 9:00 am in palek, riot police le armored cars nih an kulh ṭhan hna. Thamyaing i a ummi siangngakchia pawl cu an i khawm i, RIT sianginn lei an va kalnak lampi Thamyaing lam ṭe aa tonnak in palek nih thirhri hling zam mi in an kham mi cu an laak i siangngakchia pawl cu an kalter hna nain RIT Sianginn hmai an phanh ah lut kho loin an kham ṭhan hna.\nMah ti cun hnu-hmai kiar-kal kho loin taartahaak in an chiah hna. Caan tlawmpal a vun rauh ah palek bawi pakhat nih siangingakchia pawl cu an umnak hostel ah kir ding in a chimh hna. Nan kal lo ahcun kahnak nawl an kan pek tiah a tlerh hna.\nChun hnu suimilam 3:15 pm hrawng ah palek, riot police le ralkap 500 ringlo nih meithal he RIT sianginn luhnak kutkaa an hrenh mi cu an nam i sianginn chung ah aw-aan he an va luh hnawh hna. Sianginn velchum chung i a um mi cu aho hual lo in, canteen i rawl a ei lio mi zong minung 600 ringlo an tlaih chih dih hna.\nMah cu zaan 8:00 pm i BBS radio thawngthanhnak ah Siangngakchia pawl nih buainak an tuah ruang ah palek le ralkap nih sianginn chung ah lut in siangngakchia pawl cu biaruahpinak an ngeih hna i hnahnawhnak a um mi cu an daihter. Khua le sang daihnak le uknak hnahnawhnak a tuah mi cu faakpi in sual phawt an si hna lai, tiah a si lo ningpi in thawng an vun thanh.\nMah ti i RIT siangngakchia pawl ralkap le palek nih an tlaih an kah hna i a thi le aa hliam an um thawng cu Rangoon khuachung mi nih an vun theih dih ve. Mah cu lio ah cun Rangoon khua-chung ah Regional College pathum le University sianginn pakhat, University of Medicine, University of Dental Medicine, RIT sianginn tiin an rak um hna. Palek nih an kah hna nak kong cu RIT siangngakchia pawl nih university sianginn dang pawl ah cun an va kal i an chimh hna.\nKo Phone Maw a thihnak kong ṭial mi ca an pek hna. Siangngakchia tam deuh cu Sianginn class chung ah lut in ca an cawng duh ti hna lo. Cu RIT siangngakchia pawl buainak kong cu a bik in Rangoon University (Main) ah vun ceih khun le chimrel a hung si.\n1988 kum March thla 16 ni i Rangoon University pawng, Inya Lake kam, Pyi road lampi cung, (White Bridge) an timi ah siangngakchia thong tampi ralkap le riot police nih hnu hmai in an rak kan kham/tlaih/tukvelh i kan rak tlikleeknak kong ka peh ṭhan te lai. Mah hi lio ah hin Rangoon Chin University siangngakchia pawl a rak i tel mi an um leen ve.\nMah cu ni le a thai kip i siangngakchia a tlizaam manh lo mi an tlaih hna i Insein jail ah thla 2-3 kar tluk an khumh mi hna hi 300 in 400 tluk cu an si lai dah. Pu Van Tuah Piang, atu ah cun USA, Indianapolis Falam community leader (CNF ralkap hlun) zong khi Insein jail i an khumh mi ah aa tel ve. Crd; David C. B. Ling\nKan Pasaltha Hna Nai I An Thih Nak Kong Ah CNA Le CDF Hna Nih Khua Fak Deuh In Nan Ruaha Hau Cang


Kan rampi zei tluk hmenh in buaibai ko hmenh seh law Hringtu Sunghno kan nu le upat pek nak ni cu i theih tar lo in na um kha hnga maw?Nu le Upat pek nak bia tawi. – Vaurawng\nPosted By: vaurawng.com May 9, 2021\nKawlram mipi hna hi uk nak chut mi ralkap tuah sar nak ruang ah fahnak, harnak tam pia a phunphun kan in kan tuar. Hitluk in canchia, cantha lo can pi a si ko na in hi vawlei cung har nak phunzakip vial te cu lu cung ah i khinh in nganfah nak nganpi tuar in hi vawlei ah a kan hring tu kan nu le upat peknak ni te hi cu philh awk a tha lo mi, upat peknak tuah lo awk a tha lo mi ni a si ko thiah ka ruah. Hringtu nu le cu kanmah le kanum nak cio, kanmah le kan ti khawh tawk cio, kanmah le kan can a rem ning cio in upat pek nak kanrak tuah cio nanrak tuah cio ko lai tiah ka zumh.\nHringtu sunghno kan nu le upat pek nak lang tar nak caah kei mah Philip Bawi Thang nih ka chim khawh tawk, ka lang tar khawh tawk te caa in ka rak lang tar ve lai.\nAhmasabik ah hringtu sunghno ka nu ka lawm tuk kan dawt tuk.Cun hringtuk nu le vial te le nun chimhhrin nak lei in si seh, fimtiam cawn nak ca lei in si seh a ken kip lo in a kan diar kamh pi tu, a kan zoh khenh tu, hringtu nu le dirhmun ah a dir mi nu le vial te nan dihlak in upat nak kan pek hna.\nZan nih tlai chin.\nTuar pi awk nih tha lo\nZantim khua mang hnu i harsat na tuar\nThlenhri pi nih ticin bang in\nHacang seh in ngan fah na tuar\nAho hmenh nih theih piak kawh lo\nSunghno ka nu nauhrin nganfah na rak tuar um\nNa fa kei nih chanchung kum za\nCham khawh si lai lo\nSunghno ka nu na dawt nak cu\nKan biak Pathian cungzingnu nih\nThluauchuah bongmal zah he\nThluachuah nak in pe ko seh ti in\nZingnu sinah thlaza kan campiak ee Sunghno ka nu\nFale caah zohchunh awk tlak\nSunghno ka nu kan dawt tuk e, ka lawm tu ee.\nHivawlei ah kan rak sem khawh nak ding caah hin hringtu kan nu le nih hin harsat nak a phunphun hi an rak tuar. An fale an kan pawi lio ah hin an duh mi zong an tuah kho lo, an ei duh mi zong an rak ei ngam lo. Zeiruang ah ti ah cun a pawi lio mi a fa zawn a kan ruah caah hin a rak si. Thlakua chung fa le zawn ruat in har nak phunphun a rak tuar.\nCu lawng sirih loin a kan hrin dih hnu ah, ngakchiat lio in upat pi tuang ah hin hringtu nu tluk in fa le cung ah zawn ruat kho mi le harsat, ning zah nak a tuar ngam mi hi hringtu sunghno kan nu le hi an si peng rih thiamthiam.\nKa fadawt hawi hngar sual lai ti in thlenhri put, thazangdih ngai in chosang an kai, rianhrang an tuan. An thabat hmenh i hrim lo in ka fa dawt te tamhal sual lai ti in an hnuk thlum te an kan dinh. Pomphei kan si ka te in zahmenh ah thaten i hnilh thiam lo in hnukthlum a kan dinh, thlaza a kan campiak.Ka fa dawt hi hawi lo veseh ti in pacan ah a rak dir. Zei tik hmenh ah lahkah a ei bel lo mi sim um cu sunghno kan nu le hi an si.\nVawlei cung hmunzakip kan phak i, in thatha lo thatha in kan um ko zong ah hringtu sunghno nu he thlam chiate chung i nuam thlaimai in biaruah ti kha kan rak ngai, kan rak i nuam, kan han zong a rak ngam khun. Cucu Hringtu nu le dawt nak huuham cu a rak si.Vawlei cung rawlchuan thiam bik mi minung 100 nih meh thawthwa, buh thawthaw an chuan mi kan ei zong ah hringtu nu chuan rawl cu mi zei hmenh ni an tluk hrim lo. Ataw pemmi pakankor chung i buhcak, ngapih rawh le a kikdih cang mi anthorhang i tawih i kut tawl huaha lo in kan rakcawh i kan rak ei tawn mi rawl te kha a rak thaw khun ko. Vawlei cung minthang sibawi thiamthiam, nurse mimui dawhdawh, zia thatha zong nih zeitluk hmenh in kan cawng an kan zonhkhenh zong ah keimah, nangmah kan dam lo tik i a tha bik in a kan cawng hram tu,a kan zohkhenh tu cu hringtu kan nu le hi an si. Zei tluk na muichiat,na uu pat, na tar zong ah hringtu nu caah cun ngakchia, mi muidawt te na si peng rih. Cucu hringtu nu le nih fa le cung i a kan dawt nak cu a si. Hring tu nu le dawt nak hi thih tiang chamkhawh ni um ti lai lo. Hi caa te hin hringtu nu le vial te nan dih lak in upat nak ka rak in pek hna.\nSunghno ka nu na dawh khun ko ee\nNa fa kei caah Sunghno nu le na lonh dih hna\nNa dawt nak sung cu fa le nih cham kawh si lai lo\nMaw ka nu aww cungzing nu nih\nNun khua sau nak thluachuah nak in pe ko seh..\nCrd-Pastor Thang Chum Lian\nA tang lei Link hi rak Hmet law Pastor Thang Chum Lian nih hla a phuah mi (Sunghno ka Nu ti mi hla te hi rak ngaih ve ding in kan sawm hna.\nVideo Link : https://www.youtube.com/watch?v=LVIGnwkgCu8\nCrd-Philip Bawi Thang\nKNU le ralhrang pawl hmun 4 ah an i kap i ralhrang 8 an thi


Tikir Khua Caah Thawngttha Taktak. Paletwa Pengum Bawm Kan Unau Hna Cu Tikir Khua Ah An I Tthial Lai – Chin World News Evening\nTheih nan duh cio lai caah thawng ka vun inthanh hna: Paletwa pengum bawm kan unau hna cu tuthla 11.11.2019 in Tikir khua ah um hmun khuar ding an vun i thawh cang lai 13/11/2019 hi thantlang ah an phan lai i, 14/ 11/2019 hi Tikir khua lei ah an kal lai, inn dawng inn 14 minung 86 an si lai.Thantlang Baptist Church hall ah kan riahter hna lai i, rawl zong cu hmun ah kan pek hna lai.\nFuhpenh duhmi kan Bual Peng asi hi kan i lawmhtuk cio ding asi. Abik in kan Pa Vice-president tawlrelnak bik asi caah kan Pa/Pu cungah lunglawmhnak zong rak chim cio hram uh. Hi Tikir khua hi Myo hmu kho ding ah aitlak ve mi khua asi cang. Atu bantuk hi pengdang in an fuhnak nih Bual Peng caah hlawknak tampi achuahpi lai ti zong kan zumh ko. Kan Pa/Pu Vice-President cung hrim ah lunglawmhnak chim cio ding kan sawm hna.\nRelchih. Khamhnak A Tlau Kho Lo Ti A Pom Mi Cu Sualnak Tuah Zong Poi A Chia Lomi An Si: Khrih nih a kan khamhnak cu A hlau kho khe lo, sinain Cu khamhnak khamh cangmi hna nih Thlau khawh asi. Cucu Baibal fiang tein kan hmuh. Luka 18:25 kalauk tthim ka chung i luhnak in Mirummi Pathian pennak chung luh cu a har deuh suaumau ati.\nHika Baibal cacang kan zoh tikah amah Jesuh kachuak bia bak asi. Pathian kan zumh kan thangtthat kan ti tikah Zeibantukin dah zumh le biak awk asi timi fiang tein kan hmuh khawh. Khamhnak hi a tlau khawh tilo kan thlau khawh tilo asi ahcun Amah Jesuh hrimhrim zong nih Khamhnak thawngttha hi chim a herh hnga lo i, Nihin zongah Pastor le thawngttha chim ah a vakmi hna hi rethei menmen khi asi hnga. Duhfah hakkauh tthat lonak a phunphun tuah buin van kai aa timmi hna khi khrih lungput le duhning a si hrimhrim lo ti hngalh a hau.\nKhamhnak hi. Tlau khawh asi caah. Khrihfa kan si ko bu hin. Pathian cu thangtthat zungzal le biak zungzal a duhnak tuah zungzal a herhnak asi. Luka 19 chungah Zakia le Jesuh an i tonnak kan hmuhmi aum i, Zakia hi Jesuh he an i ton hlanah Rak thi sehlaw van a kai bak lai loh ti a fiang taktak. Cucu Jesuh kachuak bia asi. Mi nih Ziah misualpa Zakia sinah hin A tlun hnga tiah an i ceih kha a theih tikah Hitihin a leh hna, A hme 9 Jesuh nih a thawh i, Nihin ah hi inn ah khamhnak a phan. Hi pa zong hi Abraham tefa asi ve ati.\nZakia hi zumtu kanmah bantuk asi ve ko, Sinain Jesuh he an i ton hlanah a sinah khamhnak a phan lo ti cu fiang tein kan hmuh khawh. Cucaah. Zumtu khrihfa kan sinak menmen hin van kan kai lai ti aa ruahchanmi Khamhnak a tlau kho lo tiah’ Sualnak lam a sialtu hna nih Van kan kai lai an timi cu a palh cikvek mi zumhnak le ruahchannak asi. Luka 16:\n22 Misifakpa cu a thi i vancungmi nih vancung puai tuahnak ah khan an zuanpi i Abraham pawngah khan an thutter. Mirumpa zong cu a thi ve i an vui 23 Mirumpa cu Hell chungah a tla i nganfak ngaiin a um; hika Baibal cacang nih hin Khamh ciami a tlau khawh thannak fiang pup in a chim. Cateltu nih kan fiang tuk ko lai tiah ka zumh. Khamhnak hi a tlau khawh tilo asi ahcun Vawleimi vialte hi van kan kai dih lai i zumtu he zum lotu he van ah kan i tong dih lai. Zeicahdah sifakpa hi van a kai i mirumpa hi hell a tlak khamhnak hi a tlau khawh tilo asi ahcun Mirumpa zong hell ah a tla hnga lo i, Sifakpa bang van a kai ve ko hnga, Hika zawnah fiang tein hngalh awk asimi cu Pathian nih Vawleimi vialte hi aa tlukruang tein a kan dawt dih ko. sinain cu a kan dawtnak cu Sual tuahnak tthat lonak tuahnak ah hman ahcun hell ah kan tla kho ko timi fiang tein a kan cawn piak.\nA donghnak ah Khamhnak a tlau kho tilo zeibantuk sual ko zongah van kan kai hrimhrim lai timi cawnpiaknak cu sual tuah zeiah a rel lomi Sualnak tuah a poi lo ah a chiami an si caah Zumh sual a fawite i, Pathian zeiah rel lo a fawite ka chim ngam. Khamhnak a tlau kho lo tiin sualnak na tuah peng ah cun Van na kai bak lai lo. Baibal ah sualnak a tuahmi hna van an kainak deh khatte hmanh aum lo, a dingmi Pathian duhnak a tuahmi lawnglawng van an kai timi kan hmuh hna. Ref: LRP


Trump Cu Sungh Aitimh Bak Rih Lo.Tu Zongah US Cozah Hi Ho Nih Dah Tlaih Lai Kan Zoh Ko Uh Ti Bak Ko – Chuncha News\nGeorgia State Vote an rel ning trump a lungtling bak hoi loh. Trump nih Mail-In vote thlak cu US election hlan pi in a rak buaihnawh peng cang mi asi. Trump nih a rak duh lo ningtluk in Democrate lei nih an duhnak lam in an rak buaihnawh peng ve. Tu thimnak a van si tih ah, Trump cu sungh hmansehlaw a thih hlan ai lungsak kho ding dirhmun ah a um ti loh. A rak duh lo tuk mi thil nih a caah harnak a pek titluk asi ko cang.\nAsinain, US phunhrampi nih Mail-In vote thlak cu a cohlan mi asi ko caah, Democrate lei zong mawchiat awk an ttha ve lo, thil dik le thil hman asi ko. Na bel tein MAIL-IN Vote thlaknak ah US mipi tamlak nih thil dik lo aum tiah lunghring asi mi kong tu ahhin Democrate lei cu mawchiat awk an van um ttthan.\nTutang zong ah Trump nih Georgia State vote an rel ning a lungtling lo nak a van langter tthan rih. A lungtling lo bik nak a ruang cu a hman a dik tiah Minthut tu le fiangternak a tuah tu hna zoh ter an duhlo ruangah, Fake Recount tiah Trump nih achim nak hi asi. Cun, a tial rih mi cu, US cozah hi ho nih dah a tlaih te lai kan zoh ko uh, kan I zuam nak hi tiah achim rih. A sungh khang cu aitimh bak rihlo tinak asi.Source: DJT FB\nThawngpang dang>>Trump nih teinak ka hmuh cang tiah thawngthang nak a tuah tthan cang. Tutang President nih a facebook timeline ah thawngthanhnak a tuah mi nih mipi a van lauter ngaingai tthan hna. Hi thawngthannak a tuah hlan deuh ahin,Democrate pawl nih thil dik lo in an tuah sernak vialte cu aa tial hmasa.A Chim mi cu Democrate pawl nih ka minung tam lak an vote an hlawt lawng si loin, ballots million vote vialte cu anmah Democrate ca lawng an rel ii, keimah vote vialte pakhat hman an rel loh, mihrut hrol an si tiah a tial.\nCBS’s Nih Minutes 60 Barack Obama Interviews An Tuahnak Ah Trump Kong A Chim Mi


Tulio Kan Ram Thil Cangmi Kongah Theih Herh Taktakmi – Chin 11 News\nTulio Kan Ram Thil Cangmi Kongah Theih Herh Taktakmi\nTulio ah urgent in theih a herh taktakmi cu: Media an si ah, pumpak in catial le post mi kan si ah CDM ah hruaitu min langhter le phuannak tuah bak lo ding a si.\nRalkap nih ahodah CDM hruaitu timi an theih lo ding a biapi tuk. CHIN mi dihlak kha CDM hruaitu an si ko tiah an ruah a hau. Tulio cawlcanghnak cu, ral doh lio, battle ground um lio a si caah himnak le teinak a biapi tuk.\nAbik in ram chung lei ca an taarmi kha, share loin, copy- paste tu in nan timeline an taar cio u. Ahodah original taar tu a si tiah an theih lo ding a biapi fawn. Tulio ahcun, kan ral pa pakhat tei lawng hi focus cio ding a si. Credit: Zasang Cinzah\nThawngpang Dang:– Sifak santlai lo bawmtu kan minta Kyaw Thu cu Macau ah an nu he an zam cang. Ralkap nih heh tiah an ngiar peng. CDM caah 2million na hlut an ti. A celh ti lo i pasal pa ramdang ah a zam.\nAn chimnak ah ralkap nih Kyaw Thu phaisa vialte chuh dih an timhmi zong aa zampi an ti. An riantuannak zung inn le lo pawl tu cu a kuttang minung a ap tak hna. Ralkap nih an ting timi kha a dik lo. Atu tiang cu a him rih. Credit: TCT


Thawngchia: President Trump nih refugee 18,000 lawng a lak lai | THE CHIN EXPRESS\nThawngchia: President Trump nih refugee 18,000 lawng a lak lai\nUS President Trump nih 2019 October 1 in 2020 September 30 tiangah ramdang ralzaam 18,000 lawng kan lak lai, tiin US Hlutdaw (Congress) ah thawng a thanh cang. Ralzaam 18,000 lawng lak ding cu Congress nih a fehter lai maw ti chim khawh asi rih lo.\n18,000 chung hmanh ahcun 5,000 cu biaknak ruangah hrem a tongmi caah zuah asi lai, 4,000 cu Iraq ram US ralkap pawl caah thih le thih nun le nun tiin holhleh piaktu pawl caah zuah asi lai i 1,500 cu Central America ralzaam caah zuah asi lai.\nA taangmi 7,500 cu US a phan cangmi nih tantakmi chungkhar an auhmi hna le Lahwahkah (DHS) interview a awng cangmi caah asi lai.\nCun, refugee kan lak hna hlan ah US khua cozah sinah ‘ralzaam nan duh maw ti kan hal hmasa hna lai’ i a duhmi khua lawngah kan kuat hna lai, tiah Trump acozah nih ati.\nMalaysia le India taang Chinmi caah thawngchia asi\nA cunglei ka langhter bangin Trump acozah nih ralzaam 18,000 lak a timhmi hi refugee thar caah pakhat hmanh aa tel lo.\nMalaysia le India um Chin ralzaam chungin DHS interview a awng rih lomi paoh cu 2020 dongh tiang kan caah US kal ding ruahchannak a um ti lo.\n2020 US President Thimnak ah Donald Trump a sungh lo hoi ahcun 2024 tiang cu ralzaam caah US kalnak a har chin lengmang cang lai.\nRalzaam pawl US kalnak dingah ttuanvo a latu IRC zung zong a lungrawk taktak i fak lak tein cathanh a chuah.\nIRC nih, “atu hmanh ahhin vawlei cung ram tampi ah DHS interview a awng cangmi ralzaam 30,000 an um. Mah chungah 9,000 cu US kal dingin ready an si cang, President Trump nih lak ding a timi nakin an tam deuh cang…” tiah cathanh a chuah.


Ngaihchiatnak Kan Langhter: A Veltu Hna Nih Leitak Kan Si, An I Ti Ca Ah, Leitak Khuami Fial Mi An Si Lai – Chuncha News\nlautu ram ah aibur mino nih kan upa aa kha (lautu youth organization advisor) an velhnak kong ah lautu mino nih leitak khuami cung ah kan ngaihchia. A ruang cu, lautu mino nih leitak cung ah sualnak kan tuah kan i thei bal lo. A veltu hna nih leitak kan si, an i ti ca ah, leitak khuami fial mi an si lai, tiah lautu mino nih kan ruah. Leitak cung ah lautu mino nih sualnak kan ngeih sual ahcun lautu mino nih ngaihthiam halnak kan tuah lai. Midang fial in cun rak kan vel ti hna hlah seh! Sualnak kan ngeih ahcun i sikvelhnak si loin remnak tuah tu kan duh. Salai amos president lautu youth organization.Secretary:Salai thlai luai


Nangmah Caah Nanhmah Na Ṭha Bik – Lai Lungrawn Post\nBy Salai Van Lahnin|Nangmah Caah Nanhmah Na Ṭha Bik|.Hi kong hi caan tampi ka ruah hnuah ka rak ṭialmi a si. Cucu zeidah a si ti ahcun mi cheukhat nih cun chunglei nun zoh loin lenglang nun in mi an ṭheo tawn hna. Cucu ahmaan lomi nun tahnak a si tiah ka ruah. Cucaah a tanglei cabia hna hi Mino thazaang peknak le an caah hlawtnak tampi um lai ruahchannak he ka hun ṭialmi a si.\nCheukhat nih cun na thau ruangah, na der ruangah, minak na si ruangah maw siloah na sifah ruangah a lam kip in an soisel ko lai nain na lung dong hlah na sining te ahkhan na lungdi riam ko.\nKha bantuk soiselnak bia nih na ka kawltung peih panh in na tliknak ah lam in pial hrimhrim hlah seh! Nangmah caah nangmah na ṭha bik. Nangmah nih nangmang na sinak cu na hngalh bik. Vawlei cung mirum taktak a simi Bill Gates nih a chimmi cu “Don’t compare yourself with anyone in this world. If you do so, you are insulting yourself.” tiah a chim.\nHi vawlei cungah midang he na nun va ta hlah. Cucu na tuah ahcun nangmah le nangmah na nihsawh le zei na rello a si tiah chim. Cucu nangmah caah cun nangmah na ṭha bik i na dawh bik.\nMi tampi cu minthang pipi hna nun khi ka hngar hna. Kanmah le kanmah kan sining kan i zoh tikah a lung dong mi Mino tampi kan um. Ka nau/u kha nu, kha pa na zoh le a sining na hngar bantuk te khan na theih lo le na hngalh lo karah na hnu in an ngiatu an um ve men dahkaw.Nangmah an rak uartu le an zohchuntu an um ve men dahkaw cucu kan theih ṭung lo. Nangmah bantuk si duhmi an tampi ve men dakaw ka nau/u. Nangmah bantuk muisam kengmi vawlei cungah an um lo nangmah lawnglawng na si. Kei cu nangmah kha na dawh bik na ṭha bik tiah kan ti.\nFale lawng hi kan si lo nu le pa zong kan rak si ve. Cheukhat fale mi thiamsang pipi kan hmuh hna le thiamnak ngei deuhmi kan hmuh hna fale he tahchun kan hmang tawn. A ngaingai ti ko ahcun nu le pa hna na fanu na fapa khi bantuk dirhmun tiang a dir khawh ve lo le a phak khawh ve lo nak a ruang (reason) kha tha tein ruat tuah. Cun kha na fale na tahchunmi fimthiamnak ngeimi nu le pa sining le an rianṭuanning hna kha cuanh in nangmah na sining kha i zohchih tuah hmanh! Cu hnuah lawnglawng nai fiang lai.\nNangmah nih na fanu/fapa lamtluan na hrawh khawh. Na fanu/fapa nih a ngeihmi pahrang kha theihthiam piak khawh izuam. Ringawn tum (Music) a duhmi le a uarmi hna a si ahcun mi pical tiang a chuah khawhnak hnga thazaangtu pe deuh. Cu lo i Ringawn tum a huam komi Siibawi siter tim hlah a hnuah na ngaichihnak lam a si lai.\nCucaah na fanu/fapa duhnak zulh thiam le theihpiak thiam izuam nangmah duhnak lawng zulh ter tim hlah! A tlaunak lam a si lai. Na fanu/fapa bantuk kha hi vawlei ah na hmu hna lai lo. Amah cu amah kha a si ko. Cucaah a zohkhenh le tha pek zia thiam. A dikmi cawnpiaknak Baibal nih a kan cawnpiak ningin cawnpiak khawh izuam camcin.\nKa U/nau zeiruangah dah Facebook ah na hmuhmi nu/pa le cauk ah na hmuhmi nu/pa le Social Media ah na hmuhmi nu/pa bantuk kha na si khawh lo ti na thawknak a hrampi kha philh hrimhrim hlah. Midang nun tahtu si loin midang nih nun tahmi le zohchunmi si tu va zuam zungzal.\nMi zeidah ka si? Ahodah ka si? Zei bantuk zia kengmi dah ka si? Hihi cucu ka tuah hrimhrim lai na timi kha lungder loin tuah khawh izuam law na sining i hngalh na sining thlau hlah! Voikhat na tluk ruangah le na hlawhtlin lo ruangah na hlawhtling camcin lai lo ti nak a si lo. Voikhat na palh cun na palhnak hmun hma kha theih law siamremhtu izuam deuh. Zetik hmanh ah midang tu nun va tah hlah.\nHihi philh hrimhrim hlah! tiah thazaang pek kan duh rihmi cu Pathian nih amah muisam kengin sermi minung na si kha philh hrimhrim hlah. Siangpahrang fanu/fapa dahkaw na si. Bawi vialte lakah Bawi bik, siangpahrang vialte lakah siangpahrang muisam kengin sermi na si kha na lungtling lo maw? Mi van ṭha tuk dahkaw na si. Cucaah a tu na sinak ahkhan a tlingmi le aa lawmmi le mah covo ah a lung hnangammi va si zungzal. Cucu Baibal zong nih a kan cawnpiakmi a si.\nAdongah biacah kan duhmi cu, Ka nau/U nangmah ho hlei dah an um? Nangmah le nangmah zumhnak (confident) ngei. Nangmah caah nangmah na ṭha bik. Hi vawlei cungah a tlamtlingmi hohmanh an um lo. Cucu hngal camcin philh hrimhrim hlah! ( No one is perfect in this world). Nangmah caah nangmah na ṭha bik i nangmah caah nangmah na dawh bik.


NLD ANGKI CAWKNAK AKA CHIM KHOMI NAN UM MAW – The Chinlung Post\nSeptember 10, 2020 admin Lenhloi 0\nRampumpi hi NLD nih term khat cu hruai rih ko hna seh law ti ka duh. Keimah pumpak le chungkhar in siseh, kan khua te kong in siseh ka zoh in ka ruat lio ahcun NLD hi ṭanh ding le tlaihchan ding a um hrim lo ti ning law ka palh lai lo, a ruang chim ahcun chimh ding tampi ka ngei, sihmanhsehlaw ka chim duh lem lai lo.\nAsinain Kawlram pumpi le kan Chinram te zong a ṭhancho ve cang ning le kan hna a ngam ve cang ning hna ka zoh tikah NLD cu ka ṭanh lo kho hrim lo. Mi cheukhat nih NLD an doh i an soisel an thangchiat len khi ka hmuh tawn tikah kei cu ka tuk a sum ngaingai tawn, fak deuh in kan chim ahcun mahhngalh lo nun a si ti tlukin ka ruah, Chinmi nihcun NLD hi a soisel ngam ding kan si rih hrim lo. Bawmhhalnak. NLD angki a ka ṭhenh kho nan um le a cawknak a ka chimh kho nan um ahcun kaa lawm ngai lai. Vote NLD 2020, Van Bik Sawmhal.\nRelchih Hmanh:NLD nih cun zeitluk rian an tuan len zongah thleidannak kan ngei lo tluk cio tein mipi kan bawmh hna khuakip bawmhnak kan pek hna i a za timi equality kha biapi an chiah lai. Minung pakhat cio kan dirhmun kha an zoh ti lai lo. Mirum an rum chin lai, sifak kan si a fak chin lai. CNLD nih cozah an tlaih si cun tluk cio tein kan bawmh hna timi lawng kha an tuak ti lai lo, mi pakhat cio dirhmun an zoh lai i tang a ummi kha an dawp cawi lai.\nMi pakhat a dirhmun biapi chiahnak (equity) he rian an tuan lai. Mi niam pa zong mi sangpa he an dirhmun aa khat lai. Sifak le mirum kan dirhmun aa khat lai. Mi hmuh kan hmu ve cio lai. Cucaah cun mi hmuh hmuh ve, mi theih theih ve na duh ko si cun CNLD vote rak pee By Tluang Ceu Thang\nRUAH LOPI IN BOCHANMI REV. PAUL TUM CEU NIH A KAN LIAMTAK


Goal thun thiambik laksawng Aung Thu nih a co kho lai maw? – LAICOMM\nGoal thun thiambik laksawng Aung Thu nih a co kho lai maw?\nGoal.com nih pek mi April thla chung a thiambik laksawng cu Police Tero zaanglek a simi le Kawlram zong nih kan i bochan tak mi kan hmaikal Aung Thu nih a rak co. Ni zaan an i zuam mi Air Force Central he puai zong ah teinak goal a thun kho mi zong a si.\nAung Thu cu Thai League(1) ah tukum season ah a rak phanmi a si i kawlram mi Thai League(1) ah a pha hmasa bik zawng a si fawn. Amah cu Thai League (1) club Police Tero ah a phak ka in le a celh ka tein goal a thun kho mi zong a si. Puai kip ah a thiam bik laksawng zong a co mi a rak si.\nLeague puai (14) an i celh chun ah club caah goal (8) a thun kho mi le goal (2) a siam piak khawh cang fawn hna.\nAluan cia April thla chung ah Aung Thu nih club caah a mah lawng nih goal (5) tiang a thun khawh bantuk in Thai League ah April thla chung goal thun thiambik mi laksawng cazin zong ah aa rak i tel than nak a si. Tu laksawng cu Thai League mipi me kha biapi deuh in ruah a si lai i May (4) in May (10) tiang vote pek ding a si.\nTutiang Me an thim ning ahcun Aung Thu nih laksawng caah amah nih a hruai lio hna a si i a van chang tu hna ah Heberty Fernandes, Sumanya,Chutipol,Aleksander hna cu a ruang te in thim an si. Aung Thu nih thlakhat ca thiambik laksawng cu voi (4) tiang a rak co mi a si bantuk in tu thlakhat caah goal thun thiam bik laksawng co ding in zumh a si.\nPrevious (7.5.18) caah pumpululh zuamnak thawngpang pawl\nNext Barcelona nih Laliga ah tuanbia thar an tial kho lai maw?


Mizoram Hlasak Thiam Rebecca Saimawii Nih Cun Rampi Hla A Sak (+Video) – Onlinenungak\nMizoram Hlasak Thiam Rebecca Saimawii cun Rampi Hla a Sak sal Lala..Myanmar mipi hrang riahsiat pi ve zet tu mizoram hlasak thiam Rebecca Saimawii cun a tum 2 nak myanmar rampi hla cu a run cover sal.. A hlan ih a sak mi hla thawn kan kom cih ih a pa 2 in na ngai thei…အရေးကြီးပြီ – A YAY KYI PYI + ‘Kabar Ma Kyay Bu timi a si ding A mai youtube video subscribe duh tu hrangah ..The Chin Family\nthaawngpang dang relchap >>>>>>\nPolice Minung 4 Hna cu uar an um kho taktak\nNawlngeihnak a la tu Ralkap Cozah cu an hmunhma a bi lengmang. Kawlram mipi chim lo, Vawleicung Ram 180 hmanh nih an cohlan ti lo. CRPH le bang nihcun Myanmar Ralkap tiah au ti loin Ralhrang Phu tiah min an pek cang hna. Ralkap Cozah cu an dirhmun a hman chin thluahmah ti lo, an sung dengmang cang ti khawh a si.\nA tu chunghrawng hoih hna cu Palik Bawi telh in Palik tampi cu an lung a fim thluahmah cang i, Ralkap uk a thatt lo nak an theih chin lengmang caah an rian in chuahnak ca an tial cuahmah cang hna. Palik cheukhat cu CDM ah an i tel i, a cheukhat cu a dihdonghnak in an rianchuah dingah ca a tial mi zong an um len cang.\nnizaan zongah RFA Burmese nih mahtihin an langhter than cang. Thawngttha lei a si chin lengmang ko. Ralkap uknak tangah pehzulh in riantuan an zuamti lo caah Ahmat 18 Palik Sakhan Cheu, Palik Bawi (Duh-Ye-Aoh) pakhat le Palik Minung 3 cu CDM tuah ding in February 27 thawk khan Palik Sakhan in an chuak tiah RFA Burmese nih an langhter.\nPalik Sakhan in an chuah ahhin Hriamnam thilri pawl le pehtlaihnak thilri pawl zeihmanh an la chih ti lo. Chuahnak ca lawng an tial tiah theih a si. A tu tiang hi cu CDM a thawn chin lengmang caah kan tei hrimhrim ko lai, uknak ttha kan hmu ko lai tiah mipi nih zumh cio mi a si. laitheihtlei


Nawl Ngeih Hi A Nuam Bak Rua – Hakha Cherry\nMAH nih “aanaa” a tin hi a mawh lo kan ti khawh ve men ko lai dah. Zeicatiah, nawl ngeih hi a rak i nuam bak ko rua. Khrihfa upa si lo sual hmanh ah a zaw ding kan tam ngai tawn va sikaw, ram pakhat i nawl ngeitu bik si le President cung hmanh i nawl a ngeitu si cu a nuamh laining hi bia in chim awk hmanh a ṭha rua lai lo.\nMAH khi kum 50 kuakam minung hrawng siseh law ‘’aanaa’’ a ting lai ka zum bak lo. Zeicatiah, kum 2008 phunghram ning bantuk in nawl a ngeitu bik cu a mah a si ko. President U Win Myint cungah a um ko. ASSK cung zongah a um ko. Kum 2008 phunghram cung zongah a um fawn ko. A mah nih siseh a timi paoh a si dih ko lai. Si hlah seh a timi paoh a si fawn lai lo a si ko. A va nuamh laining mu! A nupi si le a fale si hrimhrim a nuam tuk lai.


***Vakok.Lian***: Daniel Nun In Cawn Awk\nDaniel 1:8 “…..siangpahrang nih a ka pek mi rawl le zu hin kaa thurhnomh hrimrhim lai lo…….”\nKan ram a si lo mi, kan phanh bal lo nak ram kan phak tik ah, holh ai dang, nun caan ziaza a aidang, ei din aidang, upadi aa dang, a tam u cu aa dang dih. Pathian kan zumhnak le kan pom ning zong lam a kan pial ter sual lai ti hi phan a um ngaingai.\nBabylon siangpahrang Nebukkhadnezzar nih Jerusalem khuapi a tei, a lak tik ah mino cheukhat pawl cu Babylon lei ah an kal pi hna, cu hna lak ah Daniel zong aa tel ve. Babylon an va phanh tik ah Daniel caah thil thar long te a si cang. Daniel le a hoi le pawl cu Siangpahrang inn ah duh poh in ei din khawh nak, siangpa hrang ei din mi kha ei khawh ve nak nawl an ngei. Zeihmanh phan awk um loh, duhpoh in um ding, ei din ding khi a si ko. Sihmanh sehlaw, Daniel nih cun “ siangpa hrang nih a ka pek mi rawl le zu hin kaa thurhnomh hrimrhim lai lo” a ti.\nNu le pa, chung le khat um ti lo nak ram kan phak tik ah tukforhnak phunphun a ra cang: na chung le nih an nin hmu lai lo cuh, zeihmanh poi lo cuh, an tuah cio mi si ko cuh, nangmah nawl si cang cuh (human right), hi ka ram ah cun sualnak si ti lo cuh, ti ban tuk a ra cang. Danial zong hi Babylon a phanh ah cun tlangval mino te dakaw a si, duhpoh in siangpahrang inn ah um i, duh poh ei, din cu a nuam tuk ko lai si. Asinain, Daniel cu dinfel tein a um peng. Chimh khawh ti lo mi fa le nau an tam ngai cang ko ee, tiah ka chung le ka hawi le nih an ka ti tik ah ka ngeih a chia ngaingai ko. Nihin ah Daniel nih a kan cawn piak mi hi fak deuh in ruat tuah uh sih.\nPosted by L.VanBlian_blogpost.com at 8:22 PM


TUTAN RALHRANG THILTUAH CU LUNG AFAK KO, KHUAMI ZAANGFAK TUK AN SI – The Chinlung Post\nSeptember 8, 2021 admin Military 0\nSAC mithat phu nih Kalay, Tin-tar khua inn nga mei in an khangh. Sagaing Ramthen, Kalay Peng chung khuate cheukhat ah SAC mithat phu hna nih umhmun an khuar i, khuami hna inn an khangh lawng si loin minung pasarih zong an tlaih hna tiah theih a si. Khualuhnak hauka in SAC mithat phu hna nih mikip le innkip cu an check hna i a hrem zong an hrem hna.\nThawngpang dang: NUG nih D-Day a thanh hnu Chin Ramkulh Peng li chung ah meithal le bomb thawng theih a si. National Unity Government (NUG) nih September 7 i Myanmar ramhuap in D-Day a thanh hnu Chin Ramkulh chung Hakha, Mindat, Kanpetlet le Thantlang ah ah meithal le bomb puah thawng theih a si. Hi peng li chung ah Hakha khuapi chung in khuami pakhat meithal kuanfang nih a khen i a nunnak ca ah tihnung tuk cun a um lo tiah kan theih.


Ralhrang Min Aung Hlaing a rak bawmtu Ukraine – Chin Channel News\nRalhrang Min Aung Hlaing a rak bawmtu Ukraine\nMarch 5, 2022 chinchannelnews.com MYANMAR 0\nTuanbia cu philh tuan ding si hnga lo. Ukraine cozah nihhin kan ram mipi a that-nawngtu MAH Kawl Ralkap kha nikum 2021 May thla tiang hriam a bawmh hna. August thla tiangah khan ngol an itim lo. Chim ko ahcun Barma ram kongah thloh khawh lomi, chimh ngailo, thlachiat ruatlo timi ram cazin— Tuluk, Russia, Serbia le India, Bularus le Pakistan hna he cazin pakhat ah chiahmi an si. (UN Special Rapporteur Tom Andrews report Feb 22th -2022)\nUkraine va huat ding ti duhnak si lem lo. Russia nih a hun thuat hna caah Ukraine president le a mipi cu kan zangfak hna i kan dirpi cio hna. An faiceukulh ah teinak hmu hna seh ti kan duhpiak ko hna.\nAsinain ahocio hi anmah le an ram le an miphun ca cio kha an rak ruat ko hna. Cucaah Laimi/Chinmi kannih zong kanmah dothlennak hi biapi ah chia ko hna usih, tuaktan ko hna usih– tibia. Salai CeuBikThawng\nZeiruangah Rusia nih Ukraine a tuk ngam\nUkraine nawlnak NATO nih an cohlan piak hna loh


Breaking News – US mipi nih an tih ning bantuk in China nih Joe Biden cu an vun tlerh bak ko cang\nMedia tampi nih Joe Biden cu elect president a si ti an phuan hnu caan saupi hnu zongah China nih zeihman lawmpinak a chim duh lo, a tu cu China lungput tak tak cu a vun lang cang. Mi tampi zum ning bantuk in Joe Biden cu China kut tangah a um lai ti a fiang cang ko\nGlobal Times, official propaganda mouthpiece of the Chinese Communist Party (CCP) , Sunday op-ed published nih a langter ning a cun, Biden hi US president 46th a si lai ti a fiang cang tiin a vun chim. Joe Biden hi kan hawikawm tha tuk mi a si. China thangchiat maw,\nChina kongah lih bia chim le phuan ruangah America nih Covid an ngei mi hi a tlawm hlei lai lo. China nih Covid pandemic cu he tiah kan rak tuar cang. China nih PPE, Vaccine, Freezers kan ser mi hna hi zei rel lo in um ding a si lo, Biden Administration nih he tiah an hmang lai\nChina Economy cu a tha chin lengmang, US zong kan sin ah an nih tel ve duh a si a cun, rian kan tuan ti lai, America first ti mi kha an kalpi lai lo\nChina a soisel mi le a thangchiat mi hna cu an tuah ning bantuk in dantat an si thluamah lai. Chinese businesses & Chinese households goods cawk hi tlawmter lo ding. Australia & Canada, US Allies hna hi China lakah an thil tuah ning a tha lo ngai,\nBeijing sin in dantatnak fakpi an hmuh thluamah lai, China mipi hna hi zeirel lo in um lo ding, an cungah dantatnak fakpi in tuah an si lengmang lai. Trump nih “economic decoupling” a tim mi hi US multinational Companies nih an duh lo ngai.\nBiden administration nih thil thatein an kalpi lo a cun US caah cun tih nung ngai lai. An chim duhnak ruang bik cu, China nih Biden Administration a ra ding mi hi Trump bantuk si lo in thatein rian an tuan ding a si tiah an tlerhnak a si. Credit-RTK\nBe the first to comment on "Breaking News – US mipi nih an tih ning bantuk in China nih Joe Biden cu an vun tlerh bak ko cang"


LAIMI TAMPI UMNAK AN LUNGRE THEI CANG, DOTTLETNAK AN TUAH CUAHMAH – The Chinlung Post\nKhuaruahhar taktak asi ko. Kumkhat chungah fa 23 bakte angeih hna. Aci athattuk ruangah nawlngeitu hna nih dottletnak an tuah cuahmah lio asi. Hithil hi Laimi tampi umnak Australia ah acangmi asi. Cozah theihpinak tello hi a ci cu mikip sin ah apek tawn hna. Cu a pekmi cu kumkhat chungah fa 23 an ngei ti asi. Curuangah atubantuk in nawlngeitu hna nih dottletnak an tuah lio asi.\nLaimi tampi umnak asimi Australia, Brisbane ah khua asami Alan Phan kum 40 cu nupi angeimi asi i, fa zong pahnih angei cangmi a si. Aci (sperm) hi midang sin ah apek tawn. Cu a pekmi ci cun kumkhat chungah fa 23 angeihnak kong cozah nih an theih. Aci akarh tuk caah state donor registers abuaipitu Victoria Assisted Reproductive Authority hna nih dottletnak an tuah nak hi asi.\nHi konghe pehtlaiin Sekhan tampi hna nih an chimning ahcun Mr Phan nih hin lenglei ah ci apek lengmang tiah an chim. Hi ruangah nawlpeknak lengin nauchuak an tamnak hi asi tiah an chim. Victoria phungning ahcun pa pakhat nih chungkhar member 10 tiang nau ngeihkhawh asi. Mr Phan zong nih voi 9 pin cu pek aa timhmi asi lo.\nSihmanhsehlaw nau angei kholomi tampi hna nih biatak tein nawlnak an tuah caah atubantukin apekmi hna hi asi tiah an chim. Cutikah nau angei kho lomi hna sin ah a ci apek lengmang hna i, hihi arian pakhat ah aruah cang. Cun atuahmi thil kongah hin amah nih aduh ruangah apekmi asi hrimhrim lo tiah an chim chih rih.\nHi konghe pehtlaiin a mah nih a chimmi cu keimah lawng hi Australia ram ah Vietnam minung chungin Ci apemi ka si ko. Miphun dang ka si ruangah siseh Ci ka pekmi hna an hlawhtlin ruangah an ka harhnak asang ko. Ka Ci hi nu sin ah Online Group pakhat Sperm Donation Australia timi hmangin ka pek tawn tiah a chim.\nHi thil hi cozah kalphung cun an tuah lo tiah a chim, Cun hi kongah pa tthenkhat nih an nahchuah ngaingai ti zong a chim. Tutan ah hibantuk in a ci thlah akarh arantuk caah, kumkhat chung lawngin fa 23 angeih manh hna caah victoria state nawlngeitu hna nih atuhi dottletnak an tuah cuahmah lio asi tiah an chim.ZNEWS


USA:Laimi nih Vawlei cung laimi’Vialte sin ah thlacam cahnak an tuah cang’Tih a nung cang ko hi. – Lai Lungrawn Post\nNovember 21, 2020 November 21, 2020 admin Theihtlei\nThlacam Cahnak: Vawleicung hmunkip le kaakip ah a ummi Laimiphun hawi hna, nan um hmun cio in USA ah a ummi nan miphun hawi hna hi thlacam rak kan bawmh cio hram uh law tiah kan in nawl ko hna.A tulio hi kannih USA ummi cu biatak tein COVID-19 zawtnak nih a kan den cuahmah lio a si. Cucaah kannih Laimi zong mi cheukhat cu an chungkhar ning piin an zaw i ei le din a chuangkhin piaktu hmanh a um lomi an um len cang.\nState dang nakin a bikin Indianapolis hi a zual khun lio a si huai, atu tiang ri ahcun hi zawtfah damnak sii hi a um rih hlei lo caah ruahhar ngaingai cio kan si hna, khuacaan hi a kik deuh rih thluahmah ding a si caah hi rai hi ṭhatlei panh dawh a si lo.Cucaah hi zawtnak rai in fak tukin chungkhar kip nih kan tuar nak hnga lo le thihnak tiang a kan phakpi sual nak hnga lo nan um hmun cio in thlacam kan bawmh cio hram uh law. Ref: Van Bik Sawmhal\nRelchap ko:Kum zabu in a nung i hman cuahmah mi democracy phunghram le democracy ningin thimnak a zum lotu hi – amah hi mi dik lo asi caah mi dang zong a zumh khawh ve lo hna si hnga maw?\nTrump lei nih election result kong ah lawsuit 21 an tuah cang i, pakhat te zong an tei rih lo. Georgia ah vote an relter thanmi zong, eibar chuak lai loh tiah an mah lila lei on an ngawlter than.\nPennsylvania ah Guliani nih judge sin ca a kuatmi ah “Pennsylvania” ah Trump hi teinak pe top ko dingin ca a tial mei…”You’re asking this court to invalidate more than 6.8 million votes, thereby disenfranchising every single voter in the commonwealth,” Milu 6.8 millions nih vote mi kha zei rel lo dingin maw na kan hal…???” tiah biacieh bawi nih a hal.\nTutan election phichuak kong ah hin, a dik lomi vote zei maw zat a um hrim lai lo ti awk a tha lo. A um khomi a si. Kum chair a um. Ai palhtu za za, a tuah hramtu zaza an um ko lai. Nain, 100 ah 99% hi cu a dik komi asi. Mah cucu heh tiah an nawr len mi hi, arti in lungpher chehmi ko a lo lai. Crd: Salai Biak\nRelchap ko uh:Tuzing tiang ah Trump a tanh tu pawl caah cun ngeichia ngaingai a si cang ko’Electroral vote tuzing ta kan zoh than tikah Joe Biden nih Donald Trump cu’306 in a tei rih ko hi Biden nih 360 a hmuh ri i Trump nih 232 lawng a hmuh Donald Trump caah cun ruachan nak a van tlawm ngai cang ko tuzing tiang kan thawng theih mi ah cun.\nRelchap ko:Trump a uar ngaimi laimi pawl USA nan phak kum ah khan Trump hi US President rak si seh law cu atu bantuk in USA ah nan um lai lo i Trump zong hi a hngalh hmanh nan hngalh hnga lo.Hmaan tein chim ko ahcun, Trump khi mirum asi ko nain midang mirum pawl sin ahcun a rumnak khi chim tlak ngai ngai a si lo. Cun Trump a rumnak a ruang bik khi Facebook ngeitu Mark Zuckerberg, Microsoft Corporation ngeitu Bill Gate le Amazon Founder Jeff Bezos pawl bantuk in amah thluak tthat ruang le amah thiamnak tein a rummi a si ve lo.Trump a rumnak a hrampi le a ruang bik cu hringtu a pa asi. A pa ruangah a rummi ko ko nih USA um laimi pawl bantuk in sining i philh riangmang in aa phorhlawtmi, mi zawn a ruat lomi a si ti cu chim hau lo tein vawlei pi nih hngalhmi a si ko.


Mah Pa Nih A Nu Sin Ah A Thil Tuah Mi Hi Khuaruahhar Si A Mak Taktak – Chintanbo\nJanuary 25, 2021 admin CABIA 0\nFahnak vialte lak ah a fakbik nganfah nak tuar in thihnak thlankhur tlang par ah dir in keimah a ka hring ngam tu ka nu a tu ah cun na ka dawtnak hi na fapa nih ka theih thiam khawh ve cang . Thla (9) chung na ka pawi i na eiduh mi hmanh ei ngam lo ten na rak i sum i na duhlo tuk mi zong na pawchung i a um mi naute keimah caah na rak i hne.\nNa ka hrin hnu ah hnukthlum in na ka cawm i zan mitkuh vuai lo tein na ka pomcawi zungzal . Zeithei lo in ka tah can ah ka ngam hlan lo lungsau tein a ka awi zungzaltu ka nu . Ka puitlin hnu ah na ngeih kan chiat ter can a tam lengluang nain ka cung ah a lungsau peng tu ka nu . Atu ah hin fale he hmunkhat te ah um ti na duhtuk ve ko lai mu ka nu.\nChaw le va tampi nak in fale nih nulepa upat nak thinlung le nawlngei tein ka nun ah ai lawm deuh tu ka nu . Zingzan thaithawh zanriah kong ah a thinlung chung tein lungre thei in um hmanh seh law fale mithmuh ah a mithmai a chia bal lo mi ka nu . Atu ah cun na fapa na ka dawtnak hi ka theihfian ve cang.\nNa lung kan lomhter khawhlo nak vialte kha ka ngaithiam hram mu , na ngeih kan chiatter i biafak in ka rak in leh ve tawn mi kha ka ngaithiam hram ko mu ka nu . Atu ah cun na fapa na ka cawm nak ah na thisen zong an reu dih cang i na vun zong an sawng dih cang , na sam zong a par dih cang .Ka nu na ka dawtnak hi ka theihfian ve cang ko dahkaw , hmunkhat te hmanh ah um kho hlah hmanh u sih law ka thinlung ken ne tein ka nu na dawtnak hi ka pemh ve cang ko ee.\nNote : Hi capar hi hmundang i a um mi Phung Kyi pa nih a nu dawtnak ai fian hnu ah zeitluk in dah nule dawtnak hi a rak sunlawi timi kha siaherh nak he midang hromh in a tial mi chung in kan rak leh ve chin mi a si . Carel tu vialte nih nulepa dawtnak kan theih i nulepa ngeihchiat tertu silo in lomhnak a pe tu ah kan can dih khawh nak hnga a thar in thazang lak nak ah hmang cio hna u sih.


San Antonio um Chin Miphun kan unau pawl nih CNF $30,000.00 an bawmh hna – CHIN IDOL\nSan Antonio um Chin Miphun kan unau pawl nih CNF $30,000.00 an bawmh hna\nPosted on July 27, 2019 Author chinidol.com\tComment(0)\nCNF caah “kan Suikhor tthabik ” San Antonio um Chin Miphun kan u-nau pawl nih $30,000.00 CNF an bawmh!\nKan Chinram kan vawlei chung in Sui a chuak loh, Ngun a chuak lo. Shan, Kachin etc. etc…hna bantuk in kan vawlei ah thil mansung a rak chuah lo ruang ah mi hnar ngaiin kan rak um nain, nihin ah cun an mah nak in Sikhor ttha deuh kan ni ngeih cang. Kan Chin miphun i kan Suikor cu Vawlei cung ramttha a phan mi kan miphun hna i kan Chinram caah kan siaherhnak kan lungthin hi a si. Vawlei tang in hmuhmi Suikhor cu minih chuh khawh a si, a dih kho, a lo kho nain minung lungthin in a chuak mi dawtnak Suikhor cu a dih kho lo. A karh chin.\nNihin CNF General Secretary kan pu Pu Thla Hei he phone kan ni chawn. San Antonio a um mi Kan Chin miphun hawi mirum deuh a cheukhat pawl nih pumpak in tukum 2019 ah CNF $30,000.00 kan bawmh lai tiah zahan Pu Ngun Tling he an kan ti tiah a ka chimh. UCCF ah kum 3,4 ka ttuan cang i USA khua pakhat ah kan miphun zeizat dah an um ti hi a thluangthlam in ka theih nawn dih. Kan miphun 200 hrawng lawng a um mi minung tlawmte nih pumpak in $30,000.00 CNF a bawmh ding cu a hlei in lawmh a um. Anmah a kan bawmtu hna cung lawng ah si loin, Lungthin ttha, rianttha a pe tu hna kan Pathian cung zong ah kan ni lawm i, an lungtho lak in a va chimtu Pu Thla hei Pu Ngun Tling cung zong ah kan ni lawm. CNF bawmhnak a pe ding San Antonio a um mi kan miphun hawi nan cung ah kan ni lawm tak tak. Kan miphun caah thawngttha tak tak nihin nan sin in kan thei.\nA tulio Instagram ah Followers tamcem si mi hna K-Pop minthang\nPosted on July 19, 2019 July 20, 2019 Author chinidol.com\nA tulio Instagram ah Followers tamcem si mi hna K-Pop vawlei ah Social Queen le King si mi hna Idol pawl cu Kstarlive nih an langhter. Mah pawl cu a tanglei ah hin zoh kawh si.👇👇 1.Lisa (BLACKPINK). IG Followers – 22.4 taan 2.Jennie (BLACKPINK)\_ […]\nAmerican ram, California lei i lihnin cu a fak ko\nPosted on July 5, 2019 Author chinidol.com\nAmerican ram,California pyinay chaklei ah kum(20) chung ah a fak bik (6.4 magnitude) tluk a tha tthawng mi li aa hnin tiah theih si.\nBrazil ram thonginn chung thongtla pawl an buai i minung(15)\nPosted on May 31, 2019 Author chinidol.com\nBrazil ram Thlanglei Thonginn pathum ah thongtla pawl an buai caah thongtla minung (57) an thi. Amazonas pyinay Manaus khua in meng(17) thlatnak ah ummi thongah thongtla pawl an buai caah minung (15) an thi I mah thong he cun kaa thum ah buainak um caah thongchung ah mi ruak(57) na char tiah Brazil thonguk […]\nItaly le Switzerland ramri i inn cawk duh mi nan um sual ah inn man fawi taktak in zuar\nSterling pound(13) in a rak cawk mi kutdonghrolh cu Sterling pound(£7500000) man rak si diam


Jesuh Nih Khrihfa Kong Ceihhmai Le Sawisel A Onh – Chin World News Evening\nJesuh Nih Khrihfa Kong Ceihhmai Le Sawisel A Onh\nJuly 7, 2019 July 8, 2019 Salai Van Sermon\nAD 1517, october dih ni ah Martin Luther timi pa nih The Ninety-Five Theses timi a rak ttial i a fawinak in nihin i protestant timi khrihfabu a rak chuahpi. Roman Catholic Church zuamcawh duhnak silo in cacawng pakhat nih cu a umnak khrihfabu thil tining le rianttuan dan cung i a hmuhning a rak ttialmi a si.\nAsinain RC hruaitu hna nih an rak huat tuk. Nihin ah cun khrihfabu le khrihfa biaknak hi zaran nih an ceih, an sawisel, an purhdah i zumhning thar a phunphun zong an chuahpi tthan. Islam nakin khihfa, Mohammed nakin Jesus hi ziah hopaoh nih kan ceih, kan zumhning a phuphun in a kong kan chim khawh, timi bia hi tu chun ah ihal awk ah ka duh. A cheu nih liberal an karh tuk, asiloah chan ai thleng tuk i kan zalen tuk caah a si, an ti khawh men. Keimah ka zumhning tu ka von ttial lai. (sawisel hi mirang i critic, an timi khin ka rel piak.)\nMuslim nih cun an biaknak kong purhdah, ceih supsap le an profet kong chim rel hmanh an duh lo. An Koran cu zapi nih rel khawh ding in an chuah ko nain a reltu lakah i tlawmte lawng an i fiang. Islam kong ceih cu kan ngamh tuk cio lo, a hleiin nihin le bang ah IS nih Koran biafang ning bak in an kalpi tikah an biaknak kong sawisel cu chim lo, Koran nih a tining in a um lomi cu an nawn hna. Asinain anmah cu lainawng, an profet caah ralkap in an i ruat.\nCu bantuk cun RC a rak si, Bible hi vatican le cacawng hna lawng nih an rak rel khawh tikah phungchimtu nih a duhning lawng zong in an rak chim i Bible nih a tining a si tiah RC/Pope nih a chimmi paoh cu rak al a si lo, al ahcun a fakbik thihnak zong an rak ton. Cu lio Pope le bang cu leicung tuanbia i a rumbik timi hna lakah aa tel kho a simi Roman ralbawi Marcus Licinius Crassus tluk in a rak rum nain Pope hmasabik Saint-Peter biakinn (basilica) saknak caah phaisa a rak kholh i culio sifakbik hna nih an rak tuar. Cucu zeiruang ahdah zumtu a simi misifak hna sinah ningcang lo in phaisa a kholh? tiah Luther nih a theses biahalnak a tuah.\nMi zei paoh nih rel khawh ding in Bible cu holh phun a thong deng in an leh cang tikah nangmah le keimah zong nih kan holh tein kan rel khawh cang. Zumhning a phunphun a hon chuak i a luancia um 115 hrawng ah Lairam ah thawngttha a rak phan. Cu hlan ah Laimi nih rak biak le rai rak thawimi khuahrum cu ahohmanh nih bia rak hal ngam a si lo. Cu bantuk in khrihfa i kan i thlen hnu zong ah cacawng le carel kho hna lawng nih an rak chimmi zumhning kha zulh a si. Zumhning lawng si loin zeidang rianttuannak zong ah bia a hal ngammi an rak um lo. Bible hi Laiholh in rel awk a um hnu in a reltu pumpak cio nih pastor le biaknak hruaitu hna sinah biahal awk theih a si i Evans tiang an rak chuak.\nSihmanhsehlaw, Bible chung tuanbia hna le bia hna lawng si loin zumhnak kong ah sawisel, biahalnak tuah a rak tlawmtuk. Piangthar timi biafang zong ninghngal, khuacaan kong le biaknak pehtlaimi kong chim zong ah a liberal tuk, Pathian hi a um tak maw? Bible hi a bia a si tak hnga maw? ti i ceihhmainak zong ah satan fa bantuk in ruah an si. Cu tikah ka biadomh i ka chimmi Liberal ruang le a zalen tukmi chanthar ruangah a si, tiin kan chan hi sual kan puh khawh men, i cheukhat nih cun Bible hi mitlawm te lawng nih rel khawh si sehlaw a reltu lawng zulh ding le zumhning kan cawnpiak hna seh, tiah hlan chan RC le nihin Islam bantuk hi an duh khawh men.\nCucu kei nih ka pommi a si lo. Bible cu holh phun tampi in kan rel khawh cang i cu Bible nih a kan hmuhsakmi cu Jesus nih Khrihfa biaknak hi ahopaoh nih zumh khawh, sawisel khawh, ceihhmai khawh, Jesus a um taktak maw? Pathian fa a si taktak maw? ti le Bible hi Pathian thaw pe mi a si tak maw ti zong biahal khawhnak nawl a kan onh hi a si.\nA caan ah cun thukdeuh piin Khrihfa biaknak i a muru le a ruang hi purh a hau ko, i cucu Bible rel kho kan si caah kan purh khawh ve. Bible nih a chimning ah Pathian cu minung ah aa cang i nawlngeihnak le reng/rank kal tak in a niambik hmun ah a rak chuak. An cil an chak, sattil bang an tuk i thilpuan lo in amah chan lio i a fakbikmi thihnak “vailamtah in thahnak” a rak in. Bible chung ah Jesus nih a lehrulh hna nak kan hmu lo, aa in. – Biahalnak a um khomi cu, Khrifa an thah, an hrem hna hi kan zoh sawh ne lai maw, timi a si lai. Jesus nih amah caah raltuk a kan fial bal lo, “Hriamnam a lami cu hriamnam in a thi lai,” tiah Gethsemane dum ah Jesus nih Peter cu a nam a chiahter.\nBible nih khrifa hi Khrih bantuk si ding le Khrih hnu zul ding in a kan zuamcawh/cawnpiak: “Nan lungput cu Khrih nih a rak ngeihmi lungput kha siseh,” tiah Paul nih Filipi 2:5 ah a ttial. Peter zong nih “Pathian he nan i pehtlaih ruangah nan hmuh awk a si lomi temhinnak kha nan i inmi ruangah Pathian nih thluachuah an pek hna lai,” tiah 1. Peter 2:19 ah a ttial, i 21nk kha rel chap ahcun “Ka keneh ka zul hna seh tiah zohchun awk an chiahpiak hna,” tiah a peh. 23nk von rel tthan ahcun “Jesus cu serhsat bia in an ti tikah serhsatnak in a let hna lo, temhnak a in tikah a tlerh hna lo. A kong cu ding tein bia a ceihtu Pathian sin ah a hlaan.”\nCu nih a kan cawnpiak mi lakah pakhat cu Jesus hi kanmah nih ral kan tuk piak a herh lo, a duh lo, a kan fial lo i a sihni ttuan zong a kan fial lo timi a si ko. Duh thimnak a kan pek, zulh ding lam a kan pek. Cu ti kan i thim khawhnak ding ah kan theih a hau, biahalnak kan tuah a hau: a si tak maw si tak lo? Zeitindah ka zumh khawh lai? tbk. vialte.\nNunnak le nun cawnnak karlak i zumhnak kong ah siseh khrihfabu le biaknak ah biahalnak le sawiselnak hi chan nih a zulh ruangah si lo in Jesus hrim nih a onh ko. Amah sualnak ngei lomi Jesus hmanh sawiselnak, purhdahnak, puhnak le nawlngeihnak he pehtlai in taza an cuai. Hi tluk ziknawh a tamnak, pakhat le pakhat hruaitu si icuhnak, todan i cuh le member i cuhnak in a khahnak khrihfabu le biaknak biahalnak tuah lo le sawisel lo awk a ttha men lai lo. Cucu hlan i RC hruaitu hna bantuk le atu Islam bantuk in an ttih balte a si ahcun Bible ning in Pathian nih a duh lo an ti ko lai, i khrifabu zong an tthawl ko hna lai, an zumhnak zong an cohlan piak hna lai lo.\nKhrihfa zumhnak zong ah Jesus sining zoh lengmang tikah kan zumhnak i tthen, khrihfabu sining sawisel, Jesus kong i ceih le el, Bible kan hmuhning cio i ruah zong a kan onh. Phundangdeuh in chim ahcun kan biaknak a si loning in an chimmi hi ttih a nung lo. Cucu chan thar zalennak le liberal nih a chuahpimi a si lo, Jesus nih a rak onh cangmi a si caah a si.\nFacebook Chungah Hibantuk In Lai Nungak Le Lai Tlangval An Um Tawn Ruah Ahcun Ningzak Ngai Asi


MIPHUN KA DAWT TUK KO NAIN CNLD KA TTANH LONAK KA CHIM LAI – The Chinlung Post\nMiphun nan dawt tluk in ka dawt ve ko nain CNLD cu ka dirpi kho hrimhrim lo a ruang Pakhatnak. USDP he an i kawp ca ah ka zum kho hna hrimhrim lo, micheu nih federal kan hmuhnk ding asi ahcun zu mei le zawng mei zong kan i tlaih ko lai, USDP he kawp zong a poi hrimhrim Lo nan ti. USDP hi king (singpahrang) ah kan ser lai i federal kan ngah lai tiah an ruah.\nPinlung conference pi hmanh i tlangcung mi sual a phaw ngam tu nih cun zeitin dah tlangcung mi cu a dik mi federal a kan pek lai tiah na zumh hna. CNLD nih USDP biathli an i ruahchan ca ah NLD an doh i ralkap he a chung in an i kom, Ralkap nih hin tlangcung mi hi zeihmanh ah a kan rel lo NLD lawng an tih i NLD a sungh cun anmah nih uknak an tlaih lai i an duh paoh in tlangcung mi cu an kan hlen than ko lai. Cu caah CNLD chunglei biathli ka ruah ahhin bochan an tlak lo i ka dirpi kho lo.\nPahnihnak. CNLD hruaitu pawl zoh ahhin bochan tlak pakhat hmanh an um lo. Tanghra hmanh awng lo mi Pu No Than Kap nih duh paoh in a hruai mi party cu ka bochan kho hna lo. 3. CNLD lutlai hna tuanbia zoh than ah lung a fak tih an nung. Tuksum party an si ka ti. Rian an tuan hlan hmanh ah pakhat le pakhat anmah chung ah dohnak le buainak a tamtuk. Cu bantuk party cu zeitin dah kan dirpi duh lai.\nPalinak. An lak khawh hnga lo mi federal kan in lakpiak than hna lai tiah lihbia a kan kamh. Federal cu CNLD nih an ti khawhnk lam pakhat te hmanh a um lo. CNF nih kum sawmthum chung an khel i an ngah khawh lo mi cu maw anmah nih cun an hei lak hnga lihbia. A ruang cu Federal laknk lam thluan cu NCA le UDPJC lam lawng hi asi.\nHluattaw ah an va i tel zong ah ralkap nih 25% an lak chung paoh ahcun constitution remh khwhnak lam a um lo, constitution remh lo in federal a um kho lo. Hluattaw i tel ve an duh sawhsawh ca le anmah pumpak pawcawmnak ca ah lihbia a kan kamh. Federal ngahnk ding lam CNF kan pale pawl nih an tuan cuahmah ko CNLD nih ti khwh mi an ngei lo. CNLD a herhnk um lo.\nChunglei in biachim tu ah an um hau nan ti men lai CNLD ah biachim kho ding kawlholh a thiam mi an um lo. Chunglei in an va chim zongah chunglei ah federal kong caihnak a um lo i a poi. 5. Ram ramkhat thanchonak ding ca tawhfung cu education (fimcawnnak) hi asi. Cu fimcawnnk kongah cun NLD nak tha an um kho lo, atu ah Dr. SaSa le V.P. Van Thio NLD veve an si hoi chinchap. CNLD nih cun Falam holh cawnnak kong lawng an ruat lai ti phan a um.\nParuknak. CNLD hi chinmi nih conference tuah in zapi lungtling in dirhmi asi lo, a liamcia kum ah anmah duh cio in a rak dir sawhsawh mi party pathum an si an thawn lo tuk ca ah Luthum kha an i fonh i cu zongah cun anmah le anmah hmanh an rak i zum hna lo i Luthum bak in an rak dir. An min ah C an hun i bunh i ahnu lei cu NLD min an hun i fir. Mah duh sawhsawh in party pathum kha an hun i fonh i cucu chin miphun party kan si an i ti.\nLian Hmung Sakhong le Ngai Sak nih an rak dirhmi chin party kha asi lo. CNF ral tumpi NO THAN KAP dirhmi party asi. Laimi kan mifim vialte thidai takin a that dihtu a nawng dihtu tuksum mithat nih a dirhmi party asi, Falam pakhat ca lawng i khua a ruat i falam a hruh chihmi misual pa asi. Cucaah cun hi party hi a min CHIN asi ruang menmen ah ka dirpi kho lo. Credit: Van Ceu


Min Aung Hlaing zong pumpak in ka hua lo i DASSK zong ka hua lo! – The Cherry Par\nMin Aung Hlaing zong pumpak in ka hua lo i DASSK zong ka hua lo!\n1947 Feb ah ramkomh (Union) dirh dingin min kan rak thut nain September ah a rawk colh. 1947 Phunghram kha Union phunghram a silo Unitary phunghram a si. Kan ram ah hriam a tlaimi zoh hna uh. Karen-1949, Shan-1958, Kachin-1961, Chin-1961…Khah hi pawl vialte hi ralkap uknak a chuah hlan Parliamentary Democracy lio tein hriam a tlai i dothlennak a tuahmi miphun kan si.\n1956-1958 kar kum thum chung Chin Miphun Pi Ni (Chin National Day) a rak tlau/thi hrulh khah. Khakha ralkap uknak chan ah a silo. Kawl party he aa kommi Chin Hill Congress Party (Pu Za Hre Lian) te chan ah a si.\nHi vialte mithmuh kuttongh thil kan ton cangmi ruangah kei cu Kawl politics paoh paoh hi ka zum kho ti lo. Cucaah ka fale daihnak ca min kan thut lai, remnak kan ser lai, cucu kan in tuahpiak hna lai kha kha kan in tuah piak hna lai tiin Dothlennak hi Ramkhel muisam lei in an mer sual ahcun zeitik hmanh ah vun izumh in zul sual hna lai ucih!\nHo dothlennak lam in hnu na kir ni cu Ram le Miphun caah a nunnak a pe ciami na hawile an luruh na lamh ni le na hmailei nunnak lamthluan le ruahchannak vialte na sunghdih Ni a si ti kha va philh hlah”. By-Rev. Dr. Lawha Ling (GS-CBC)\n← Ni 3 Chung Lawngah Ralhrang 50 Hrawng Thih Cu A Mak Taktak Ko!\nThantlang kawl Ralkap tha lo hna hi CNA le CDF nih kah hau lo tein a zam ding an si ko nain! →


***Vakok.Lian***: Khrih Sin Lawngin Hmuhmi Thiltha Tuah Khawhnak!\nKhrih Sin Lawngin Hmuhmi Thiltha Tuah Khawhnak!\nBawikhrih min in nan kut kan tlaih hna. Nunnak le damnak a kan petu kan Pathian a min thiang thangthat si ko seh. Haleluhjah..cungnungbik nih sunparnak co ko seh.\nTuzing ah kan nih dihlak in thlarau ti rawl ei than ding ah thimmi Pathian bia cu:\nKannih cu Pathian kutchuak kan si i Pathian nih thil tha tuah dingah a rak kan tinh bantuk in Kri he kan I pehtliahnak thawngin thil tha cu ka tuah khawh nakhnga a kan ser than mi kan si.\nBawipa nih a bia a thar in thluchuahnak kan pek piak ko seh. Kan nolh ko rih lai. Minung cu Pathian nih amah muikeng in sermi kan si lawng siloin thlarau nunnak a ngeimi a thaw lila khan nunnak a kan pekmi kan si. Cucaah kan nun cu Kri nih a kan hlanhmi a si caah kan duh zong duhlo zong ah amah ta kan si I a duhnak kha kan tuah hrimhrim awk a si. Asinain a kan dawt tuk ruangah duh thimnak kha a kan pek i kan duh thimnak a hman khawhnak dingah a bia in a kan cawnpiak, a fapa a kan pek i thiangthlarau in kan sin ah khua a sa. Nifatinte cu thiangthlarau cu kan sinah rian a tuan zungzal i nunnak lam kha a kan hmuhsak. Asinain duh thimnak cu pek kan si caah a cheu nih cu Bawipa lam kha kan i thim i a cheu tu nih cun vawlei sualnak lam kha kan i thim. Cucaah kan duhthimnak bantuk in biaceih kan si dih te hna lai.\nKan pu Adam sinah sualnak a rak luhnak thokin minung vialte cu sualnak nih a kan uk dih. Asinain a fapa Khrih thihnak le thawhthannak thawngin Pathian thinlung ah kan nih caah pehtlaihnak le nunnak thar ngeih khawhnak lam siam piak kan si than. Cu laksawng a co mi vialte nih vawlei nih a pek khawhlo mi nunnak thar, thih a thiam ti lo i sertu duhnak kha a duhnak ngan bik ah a chia mi nunnak duhnung kha an ngei. Minung nih thiltha hi kan theih ko nain kan tuah khawhlo nak cu kan chung ah cu thlitha a tuah kho tu Krih thawngin kan hmuhmi thiangthlarau thawnnak kan chung ah a um lo caah a si.\nA cung lei Pathianbia nih a kan cawnpiak bantuk in Pathian nih a fale nih a duhmi kan tuah khawh nakhnga thil tha a tuah kho mi Krih he khan a kan pehtliah ter. Cu bantuk in Krih he aipeh mi vialte cu Pathian thinlung ah ser thar mi kan si hna I cu ser tharmi nun a ngei mi poh nih cun Pathian duhmi thiltha kha an tuah khawh i Bawipa lung an ton. Cucaah kan nih vialte zong Pathian duhmi thiltha kan tuah khawhnak dingah Krih ah I peh in kan nunnak kaar hlang cio hna usih. Bawipa nih a rem a ti ahcun Pathian bia nih nu le va hi zeitindah dawt a kan fial timi kan chim te lai. Sunparnak Bawipa ta si ko seh.\nKhrih ah nan dawtmi,\nPosted by L.VanBlian_blogpost.com at 5:48 PM\nVawlei Cung Thawngpang Tlawmpal\nDKBA Le Kawl Ralkap\nTHATHUT ZUAMNAK AH LAKSAWNG A HMU MI PA\n"Zoh Nuam Hmanthlak"


US ummi caah Covid-19 Bawmhnak Stimulus Check (Good News) – Kawltu Team\nUS ummi caah Covid-19 Bawmhnak Stimulus Check (Good News)\nDecember 16, 2020 December 16, 2020 Pu Tawn Mang\nCovid 19 Bawmhnak:-Senate Republican hruaitu Mitch McConnell nih Stimulus check le Covid-19 bawmhnak deal kan tuah khawh hlan lo Christmas zong kan khar lai lo tiah tuchun ah a chim. Small business bawmhnak Paycheck Protection Program, caah $300 billions, state and local governments caah $240billion le unemployment benefits zarh khat $300 bawmhnak pek dingmi bill a tel lai ti a si.\nPresident Trump nih Stimulus Check deal nan tuah khawh ahcun min ka thut colh lai a ti. Stimulus Check Deal an tuah khawh ahcun Christmas laksawng a si te lai. Source: Salai Lairamthang\nRelchap:-Putin nih lawmhpinak cakuat Biden sinah a tial ve cang, world leader hna lakah a hmahnung bik asi men lai\nUS electoral college hna nih president caah Biden an thim hnu tlawmpalah Russian president Vladimir Putin nih Laawmhpinak bia chimh ve cang. Kan theih bantukin in Putin hi vawleicung leader minthang le thil ti kho hna lakah Biden sin lunglawmhnak bia chim hmahnung cem pawl asi. popular vote rel dih asi khan vawleicung ram ngan le ram thawng hruaitu hna nih cun Biden sin ah lawmhpinak an chim dih ngawt. Putin belte hnukhar tu ah a tang i, a fiang cikcek hnu lawngah lawmhpinak caa kuat a tial.\nElectoral college hna nih vote an thlak tikah 306 – 232 in Biden nih teinak a hmuh. Biden nih teinak a hmuh hnu tlawmpalah Kremlin lei nih caatlang an chuah cawlh ve, ” president elect nih teinak a hmuhmi cungah Putin nih lawmhpinak a chim. Russia le USA hi an kal ning hawih i dang hmanh se law, vawleicung himnak le ngelngetnak caah mawhphurnak ngan tak tak an ngei. Vawlei nih harnak le buainak phun phun a tawn mi hna dawnghter dingah tuanvo kan ngei tiah a chim” tiin caatlang ah hin an tial.\nBiden le Putin karlak pehtlaihnak hi a tha tuk thenglo, mah hna pahnih nih hin rian an tuanti kho te lai maw timi cu ruah awk ngai a um. Trump le Putin nih october thlaah bebate an rak tuah lio ah khan Biden nih cun “Putin’s Puppy” tiah Trunmp hi a rak auh!. Mah bia a theih bakin Putin zong a sum kholo, “Sharp Anti-Russian rhetoric” tiah a leh cawlh bak ve.Mah lioah February thlaah a dawng cah dingmi Arms control treaty cu a caan thawn asi lai tiah Biden nih a chim hnu tlawmpal ah Russian leader nih cun thangthatnaka chim cawlh ve. hi thil hi hmai leiah kan i pehtlaihnak dingah a poimawh tak tak mi asi. hmailei US president pawl he riantuanti dingin Russia cu ready kan si ko hih tiah signal a rak pek bal.credit: Fox news\n← Zualko:RIP. US ah Pu Thawng Cin ( Tin Tlem pa, Vuangtu ) nih Cancer zawtnak in Mual a Kan Liam Tak\nHakha ah hri awk nak in a thi mi a pa nih a Chimmi →


Na Tuh Bang Na Zuun Lai Muicawl Thlaknak Ah Chinram Palek Nih An Bawmh Hna Lo Caah Yangon Palek Bawmh An Hal – THE CHINLAND POST\nNa Tuh Bang Na Zuun Lai Muicawl Thlaknak Ah Chinram Palek Nih An Bawmh Hna Lo Caah Yangon Palek Bawmh An Hal\nSalai CungCung|2019 June 13| Hakha ah muicawl an i thlak liomi “Na Tuh Bang Na Zuun Lai” timi muicawl thlaknak ah muicawl khankhat ca i thlak ding in palek an herh hna i Chin ramkulh Palek bawmh an hal hna nain an bawmh khawh hna lo caah Yangon lei palek bawmh an hal hna tiah kan theih.\n“Hi muicawl kan i thlak hlan in Chin ramkulh palek sin le Chin ramkulh minister sin ah kan chimh cang hna. An mah hnatlaknak tein kan tuah mi a si. Hi muicawl thlaknak ah hin palek he aa pehtlai mi thlak ding kan ngeih caah Chin ramkulh palek bawmh kan hal hna. Nan mah producer pumpak in Naypidaw ah bawmh va hal hna u law a tha lai an ti. Cucaah Yangon lei um mi muicawl lei a bawmtu palek pawl kan mah producer he aa theihngalh mi kha bawmh an hal hna i cu ti cun an i thla” tiah Na Tuh Bang Na zuun Lai timi Scrip lei tuanvo latu Salai Lalawmpuia nih The Chinland Post ah a chim.\nHi muicawl thlaknak ah Chin ramkulh palek nih an bawmh khawh lo nak kong he pehtlai in Pa Pui nih, “muicawl kan i thlak hlan hrim in tha tein palek sin ah kan chimh cang hna. Hi muicawl ah cun palek lei zong tampi fim chimhnak ai tel ti in, cun Chin ramkulh cozah le minister pawl tha tein kan chim hna i a si khawh tawk in kan in bawmh hna lai a kan ti. Hi bawmh duh lonak kong hepehtlai in Minster Pau Lun Min Thang, Hluttaw Speaker Pu Zo Bawi le minister Han Win Aung kan chimh than hna tik ah an mah zong nih phone an chawnh hna i rak bawmh hna u tiin an chim ko hna nain a kan bawmh hlei lo. Hi tluk tiang Chin ramkulh cozah minister hna nih rak bawm hna ti an chimh ko mi hna nain a ngah lo. Naypidaw ah kan tin mi a si, a cung lei in nawl a kan pe lo, nanmah te in producer pumpak in Naypidaw ah va chim hna u a kan ti caah hnahnawk tiin kan producer te theihngalh Yangon lei Palek tu bawmh kan hal” tiah a chim.\nKawlram muicawl thlaknak kaa dang ah cun an mah le ramkulh, ramthen palek nih a herhnak zawn tete cu an bawmh cio hna tiah kan theih.\n“Hmailei kan ram le kan miphun caah muicawl hi mino caah a herh ngai mi le a biapi ngai mi a si caah thazaang pek in bawmh awk a si. Chin ramkulh cozah lei zong biatak tein a kan bawmh a hau, tahchunhnak ah tu bantuk Chin ramkulh palek nih a kan bawmh khawh lo tikah Yangon lei hna cah ding hin cun a har ngai. Hi bantuk in khat lei khat lei donkhantu a um tikah Laimi thanchonak caah tampi harnak a um. Chin ramkulh zung kip le a dang dang hna zong nih hi bantuk pawl ram le miphun caah rian tuan mi an si ti in an bawmh hna awk a si ti ka ruah” Pa Pui nih a chim chap.\nNa Tuh Bang Na Zuun Lai timi muicawl cu tu thla chung ah a dih cang lai. Hi muicawl cu edit le a dang dang an dih hnu ah tapephel VCD, DVD in chuah lo in Sky Net, DVB, MRTIV, YouTube , Online tibantuk a dang dang in an thlah lai tiah kan theih.\nPrevious Avoi 4nak WPC Ah Aa Pai Dingmi Naga Pathawng Visa An Lut Cang Lai\nNext Avoi 4nak WPC Paih Ah Tial Cung Thang Le Tial Uk World Champion An I Cuh Lai


Chinram Ral A Thawh Cang Caah Hakha Le Falam, Thantlang Ah Raltuknak Fakpi In A Chuak Cang Lai - Chin Eleven News\nChinram Ral A Thawh Cang Caah Hakha Le Falam, Thantlang Ah Raltuknak Fakpi In A Chuak Cang Lai\nJuly 31, 2021 Lianchin Thang Chin 0\nMindat ah voi tampi kahnak a chuak i mipi nih an tuar lawng si loin kan ralkap le kan CDF ralkap minung tampi kan sung cang hna. nai ah Matupi kan CDF zong zei maw zat an nunnak an pek cang. Zei ruangah dah Mindat hi hitluk in kahnak a chuak le mipi nih an tuar khun.\nChinram ah kahnak a thawk hnu in Mindat nih an tuar khun, A rannak in Hakha Le Than tlang zongah kahnak a thawk lo ahcun thlanglei laitlang kan unau nih an tuar chinchin cang lai tiah chim khawh a si.\nFalam le Hakha Thantlang ah ral kan tuk cang a herh ko . Midat lawngte ah ralkap thazaang an chap i buainak le khuami mipi tampi an zam cang. hi hna pawl zoh ah ngaihchia tuk a si cang.\nChinram ah raltuknak a chuak hnu in Laitlai i ralkap an thah mi hna hi minung 260 leng an si cang lai tiah zumh a si. Mindat lawngah 200 leng pi an thah hna i an motor tiangin an khangh piak dih hna. Hakha le Than tlang Falam ah minung 50 leng ralhrang an thah fawn cang hna i raltuknak cu a zual ko lai.\nA si khawh chungin Hakha Le Thantlang, Falam ah kahnak kan chuak ter zokzok lo a si ahcun Mindat le Matupi lawng nih an tuar tuk caah kan hriamtlai nih nan ruah cia mi a si ko nain van chim ka duh ko. Chinram cu kahnak le buainak hi a zual cang lai tiah chim khawh a si.\nA ruang cu ralkap thazaang an chap biknak hi Mindat a si i, kahnak a fak hnu le ralhrang tampi an thih hnu in chinram Mindat cu ralkap thazaang an chap thluahmah cang i kahnak le buainak hi a zual cang ko lai tiah ramchun politician tamtyi nih an langhter.Credit-Pahmun Mh\nRalkap Le Palek Mipi Sinah Fonh A Duhmi Pehtlaih Khawh Peng A Si\nLung A Fak Tuk Ee; Thlanglei Laitlang Matupi Hrawng Cu Patar Tiangin Ralkap Nih An thil An Phurh Ter Hna


Chuahni Thla Nih Kan Konglam A Langhter Mi – Chin Cele\nChuahni Thla Nih Kan Konglam A Langhter Mi\nMay 22, 2020 chincele THEIHTLEI 0\nMinung cu kum khat ah thla 12 a um mi chungah hrin mi kan si dih. Cu thla 12 chungah zei thla ah dah kan chuah cio, cu kan chuah thla nih kan si ning konglam a langter mi hi rak zoh chun ve tuah uh a dik hnga maw?\nJanuary Thla Chuak\nJanuary thla ah a chuak mi hna hi an smart mi an si, Timh mi nganpi zong a ngei mi an si bantuk in rian zong a zuam ngaingai mi an si, tuanvo lak ngamnak thinlung zong an ngei. January thla chuak hna nih zeibantuk thil an tuah paoh ah rem tipthep te le tha tein tuah a zuam mi an si, cu pin ah dai tein um a hmang mi zong an si, hawikom a nuamhter ngaitu zong an si.\nFebruary Thla Chuak\nFebruary thla ah a chuak mi hna hi an thluak a tha i smart zong an si fawn. midang he lawhlo nak thiamhlei tete zong a ngei mi an si. An Tluangtlam, mah tein dirkhawhnak a zuam ngai mi an si. an nunnak ah zumhtlak zong an si. hawikom hn zong nih zumh ngaimi pakhat an si. A caan ahcun mah lawng thut i khuaruah an hmang ngaingai, cu lawng siloin a theih hngalh mi sin ahcun an holh a tam ngai, nain an theihhuaha lo mi sinah cun holh lo bak zong in an um kho.\nMarch Thla Chuak\nMarch thla ah a chuak mi hna cu an thinlungput a tha i an thinlung a daidam fawn. midang caah pakhatkhat tuah piak, an herhmi bawmhchan tibantuk a uar ngai mi an si. thil pakhatkhat chungah a thatnak mit in zoh thiam mi an si. Cu pin ah march thla chuak hi miningzah pang zong an si i, cu an ningzahpang nak nih duh a nunter khun hna.\nApril Thla Chuak\nApril thla ah a chuak mi hna cu zohbak ah mi mit an hlang. an nunnak ah thatnak lei lawngte hmuh a duh mi an si. April thla chuak hna hi midawt le zohkhenh, micungah zawnruahnak, fektein a tlaihmi ah a dirpi ngam mi, a tluangtlam mi an si. April thla chuak hna nih an nunnak ah thilthar ton nak caah hechat in a zuam mi an si. Rian pakhat an tuan tikah a caan chung bak ah dih dingin a zuam mi zong an si.\nMay Thla Chuak\nMay thla ah a chuak mi hna cu thil an tuan mi cungah tuanvo lakngamnak an ngei. zeithil an tuah paoh a dikthlir, cu pin ah thilthar serthiamnak zong an ngei. An daidam fawn i an khurkhua ruahmi a tha i a Romantic ngai mi zong an si, nuamh zong a duh ngai an si. meh chum, pangpar cin le hla ngaih tibantuk a uar ngai mi an si.\nJune Thla Chuak\nJune thla ah a chuak mi hna cu mah pakhat pi lawng um hi an celh lo ngai i, hawikom a duh ngaingai mi an si. Hawithar hmun dingah a zuam lengmang an si. Hmunton mi thar a duh ngaingai mi an si i khualtlawn tibantuk zong a huam ngai mi an si.\nJuly Thla Chuak\nJuly thla a chuak mi hna cu an thinlung a nemno ngai, tihram tibantuk an duh lo. An duh dawtmi hna cungah zumtlak bak an si fawn. Chungkhar he hmunkhat um a uar ngaingai mi an si. July thla chuak hna nih thuhnawh (secret) ngai mi an si. Cu ruangah July thla chuak hna hi midang nih an thinlung a ruahdap an i har ngaingai tawn.\nAugust Thla Chuak\nAugust thla ah a chuak mi hna cu capo le nichuak chim an thiam ngai i an sin um a nuam. an ziaza zong a tha i an mah le an mah i zumh ngamnak an ngei i mi hruai zong an thiam. A duh dawtmi he hmunkhat ah um ti hi a uar ngaingai mi an si. A thlum mi eiding ti rawl a uar ngai mi zong an si fawn.\nSeptember Thla Chuak\nSeptember thla chuak hna cu rian ah an i zuam i rianchung i thilhme te tiang in tha tein zohkhenh a hmang mi an si. September thla chuak hna cu an chim mi kha a tak in tuah kha a duh i a ngai bak mi an si. An chim tung i a tak in a tuah lo mi minung hna cu zei ah an rel lem hna lo.\nOctober Thla Chuak\nSeptember Thla ah a chuak mi hna cu mi nuam an si, an tluangtlam fawn. an thinlung a daidam i an zia zong a tha. Biachim le holh rel cu a thiam taktak mi an si i an thekvak zong a tha bak mi an si.\nNovember Thla Chuak\nNovember thla ah a chuak mi hna cu mi thinlung thawng an si. Thil pakhat khat a duh mi cu ngah ding i a zuam mi an si i, cu an duh mi hmuh le ngahnak dingah a herhmi theihhngalhnak zong hehchat in a kawl i a zuam mi an si. An thinlung a thawng, theihhngalhnak zong hechat in a kawl mi an si caah midang cungah hruaitu zong an si khun.\nDecember Thla Chuak\nDecember thla ah a chuak mi hna zong capo le nichuak chim a thiam ngai mi an si. bia pakhat an chim tikah thuhnawhmi ngei lo bak in biachim an hmang. Zoh ah hin a nuam peng mi an lo fawn, zalawng tein um zong a uar ngai mi an si. Midang thil hawih duhnak thinlung zong a ngei mi an si.\nZeipei Zeipei hi A Fawi Te Ko Tiah Na Ruah Men Lai Nain Rak Phi Chun Ve Hmanh\nZan Hngilh Khawhlo Zawtnak Thlopnak Caah Banhla Lakphak Dinpiak A Tha


AA Nih Kan Chinram Cu An Lak Taktak Cang Ko Hih! - Chin Eleven News\nAA Nih Kan Chinram Cu An Lak Taktak Cang Ko Hih!\nAugust 27, 2021 Lianchin Thang Myanmar 0\nChin ram kulh Paletwa peng tlang Kimo ah Rakhine ralkap AA an um cang hna. Rakhine hriamtlai AA hi tlangcung hriamtlai ah a thawngbik pawl an si i, Ralhrang nih an thua ngam rih hna lo. 2018 hnu in ralhrang he kahnak an dai cang.\nKan Chinram tlang a dawhbik nka hmun khi AA nih an ram ah an i neih cang. AA nih um hmun an khuarnak hmunpawl tampi Paletwa mipi nih an pho cang. Mah bantuk hi an kan theih ahcun a buaingai lai caah tampi kan tial lai lo tiah an tial chiah.\nMah kong hi tuan pi in buainak a rak um cang. AA nih hin kan chinram an um cilhnak caan hi a saupi cang, kan chinmi kan tha a dertuk caah rak cawl canghnak thazaang kan ngei lo. Paletwa minung tampi cu AA ralkap nih an mah sinah training an pek hna i cu ticun an um ko hna.\nAA ralkap nih hin chinmi tampi umnak hmun cu kan mah ram an ti caah an mah nih nawlngeihnak an lak i cu ticun khua tampi an uk hna i AA uknak tangah khua tampi khua an sa hna. An duh le duh lo man a um lo cu ti cun an uk ko hna.\nChinram um an khuar hi a caaan a sau rih lo 2014 lio hrawng in an um i buainak a um lo caah an kai lengmang i hmun tampi a tuhi an um cang hna. Kan chinram cu AA nih a that nak hmun cu hmun hma an khuar dih cang. A ngaingai tiah cun A tu lio kan umnak hmun Hakha le Thantlang Le Falam nak in Khi ka kanchimram khi a lian deuh.\nAA nih an lak khawh thai a si ahcun Chinram map khi zoh ulaw a bit ning nan fiang tuk lai. AA ralkap ruangah kanmah chinmi Paletwa minung tampi an nunnak a liam cang hna tiah theih a si. Caan tlawmpal a rauh ahcun chinram Paletwa cu AA kut ah a phan taktak ko lai.\nKNU Le Ralhrang Kahnak A Chuak\nAA Ralkap Le Min Aung Hlaing Ralkap Nih Kan Chinmi Cu Ti le Rawl Loin Thah An Kan Timh


President:Trump biakam mi a takin’A tling than cang hi. – Lai Lungrawn Post\nNovember 28, 2020 November 28, 2020 admin Hmuhning\nUS president a ttuan cuahmah mi le a rum taktakmi Donald Trump hi a chim ahcun atuah zungzal tu asi. A biachim kan zoh asi ahcun tam deuh cu atuah idh cang. A tutan zongah amipi sin biakamhnak angeihciami coronavirus khamhnak sii picu a chim bang an tuah (ser) khawh cang. Pathian a ttha tuk hringhran, test result zong a ttha tuk ti asi. Cu caah cu sii cu mipi sin ah hram hram awt asi canglai tiah Trump nih a chim.


SUAL THLAHNAK KONGAH | Radio Veritas Asia\nSUAL THLAHNAK KONGAH\nProtestant Bupi hna nih Pathian nih amah min in sual ngaihthiamnak nawl a pek hna ti kha an pom lo.\nCatholic Bupi ah Lamkaltu an nawl ngeihnak a comi Bishop le Siangbawi hna nih Jesuh Khrih min in a sualnak aa ngaichiahmi hna kha an sualnak an thlah piak hna. Jesuh nih a Khrihfa bu caah rian a khinh mi hna cu an kaa lawngin siloin, amah aiawhtu an si caah nawl ngeihnak zong a pek chih hna. John 20: 23 ah “Mi kha an sualnak nan ngaihthiam hna awk a si” a ti hna. Cun Mt 18:18 ah “Vawlei cungah nan khapmi thil poah cu Vancung zongah khap an si ve lai i, Vawleicung i nan onh mi poah cu Vancung zongah onh an si ve lai,” tiah a ti `han rih hna. Khrih a Bupi cu Lamkaltu hna chantiang ca lawng a si lo caah Jesuh pektak mi sualngaihthiamnak nawl zong cu anmah a chaangtu hna sinah pek chin an si lai ti cu a fiang ko.\nMizaw zualcei nih sualphuan a duh nain tlangbawi a um lo ahcun Pathian sinah direct a phuan lai. A dam `han hnu ahcun tlangbawi sinah a phuan `han `hiam`hiam lai. Thinghmui zawtnak in damter a simi pa kha Jesuh he an i tong caah, Jesuh nih keimah he kan i tong cang ko i, a zaa ko, va kir ko cang a ti lo khah. Tlangbawi sinah va kal law na dam le damlo rak in zoh seh a ti. (Mt; 8:1-4)\nThinghmui i a sullam cu sualnak a si. Kan sualpalh bu he Jesuh kan ton tikah Jesuh nih a zaa ko cang, va kir cang ko, ti lo in tlangbawi sin kal a kan fial`han rih mi cu, a cunglei Bible cacaang hna i sual ngaithiamnak nawl a rak pekmi hna kha hlennak le cawhdehnak men an si lo, ti langhternak a si.\nCun minung le minung ciocio sual i thlahpiak khawh a si lai lo, timi caah ruat rih usih. Nangmah cu minung na si ve ko nain, mithah lainawn bia kha biaceih zung i bia ceihtu bantukin na ngaithiam kho maw? Jerusalem khua pawng in mizaw le khuachia tuahmi tampi an rak pi hna i, an ihkhun he lamkam ah an ih ter hna i, Peter aa chawh tikah a thlatal nih tawng kho hna seh an ti, an dihlak in an dam dih. Mithi hmanh a thawhter. Minung ciocio kan si ko nain Peter bantukin kan tuah kho dih maw? thlarau lei zongah Khrihfa ciocio cu kan si ko nain cunglei in Ordination a hmu mi le hmu lomi cu kan i khat lo ti cu mikip nih theih dih ciomi a si ko. David nih chiti thuh mi Sawl cungah zeitluk indah upat a pek.\nCucaah minung ciocio ti lungput cu mi tangdor duh lonak lungput menmen a si ko.\nTTP cu Pumkhatte sinak, Lungngetnak Bawi\nThiang Thlarau Pathian Kong Apeh


Myanmar Actress Hla Inzali Tint Nih A Sunglawi Taktak Mi Bomhchanh Nak A Pek Mi Nu – Chin 11 News\nMyanmar Actress Hla Inzali Tint Nih A Sunglawi Taktak Mi Bomhchanh Nak A Pek Mi Nu\nCaankhat lio ah cun muidawh pumrua that leiin Kawlram chung a rak chinsai kho I minthang taktak a rak si ve mi actress Hla Inzali Tint cu nihin tiang hmanh ah ai dawhnak hi a ziam kho rih lo tiah mipi tampi nih thazaang an epk cuahmah lio mi a si. Actress Hla Inzali Tint hi zukcawl riantuan nak in I din cang ko hmanhsehlaw mi lungthin tha a si pinah a nunzia dawh nak nih mipi a hip khawh tuk hna caah nihin ni tiang zong ah thazaang a petu hi an tamtuk ve rih hringhran hna.\nActress Hla Inzali Tint hi zuksin riantuan nak in ai dinh hnu ah Shwe Inzali Restaurant a dirh mi a si I cu rawl dawr zong cu minthang ngai mi a hung si. Actress Hla Inzali Tint cu kan hnu thla February 29, kum 4 hnu ah voikhat lawng a um mi ni ah khan rawl dawr a tuah mi chung in a hmuh mi phaisa in a mit pakhat a tha lo mi nu cu mit pakhat a cawk piak I a hlut hi a si.\nCu kong he pehtlai in actress Hla Inzali Tint nih a tial chih mi cu “kan hngakchiat lio I sianginn kan rak kai lio ah khan kan saya/mah te nih “fill in the blank” tiah an rak kan ti tawn kha a tu tiang ka philh kho lo. Cu ruang ah midang harsat nak zawn le an chanbau nak zawn teah ka si khawh tawk in ka bomhchanh khawh mi hna hi ka caah cun a nganbik mi lunglawmh nak a si ko” tiah zong in a facebook ah a tial chih hi a si.


USA laipa:Saya Van nih’Keimah bantuk in laimi’Mifim nan um rilo a van tibak cang hi. – Lai Lungrawn Post\nDecember 20, 2020 December 20, 2020 admin Hmuhning\nLaimi tampi nih ca ka ttialmi kongah, le ka zumhnak le ka pommi kongah hehtiah nan ka doh i nan ka soisel len. Hnahnawhnak a phun2 nan ka pek. Cheukhat hoi hna cu facebook friend zong kan silo nan hehtiah comment in nan ka ti len. Minung cu ruahnak, zumhnak le pommi le ttanhmi cu neih phung cio a si ko nan cheukhat cu a herh lo tiang in nan luantuk. Nan chimmi le nan ruahnak pawl le laktlak lo lawngte an si. Mah hna pawl hi kan zoh tik hna ah hmailei nan lamthluan ah a tthangcho lo ding, hawi bang lo ding, mi hlawhtling lo ding, Khrihfa ttha zong si lem lo ding, Pathian thluachuah hmu lem lo ding, hruhnak lam a zul deuh ding, le bochan awktlak lo ding pawl deuh nan si. Nan zate cun kan ti ve bak hna lo. Nan cheuli ah cheuthum cu nan si. Nan nak in a zeilei poah tamdeuh ka thiam i tamdeuh tuk ka theih. Bible lei zongah siseh vawlei lei zongah siseh nan nak in tamtuk ka thiam i ka theih deuh.


UNHCR: Malaysia Cozah nih Tlaih Tong Refugee Pawl Tonnak Nawl a Kan Pe Lo | THE CHIN EXPRESS\nUpdated on November 26, 2020 9:52 am\nUNHCR: Malaysia Cozah nih Tlaih Tong Refugee Pawl Tonnak Nawl a Kan Pe Lo\nMalaysia cozah nih tlaih tong refugee le asylum-seeker pawl tonnak nawl a kan pe lo, tiah UNHCR nih a chim. Cucaah refugee le asylum-seeker pawl caah lungrethei ngai asi.\nHlan ahcun UNHCR nih thonginn ah tlaih tong refugee pawl a va ton hna i card a pek hna i a chuah tawn hna. Chinmi zong thonginn ah UNHCR nih card pek in chuahmi an rak tampi. Card a ngei cangmi zong UNHCR nih thonginn ah a ton hna i a chuah tawn hna. Nain, atu cu Malaysia cozah nih a sian ti lo.\nMalaysia cozah nih “COVID-19 pulrai karh khamnak caah” tiin a cawng aa piahter i phungninglo ramdangmi tam taktak a tlaih hna. Cozah zung a simi National Human Rights Commission hmanh nih, “tlaihmi an tamtuk caah an i tet tuk i kan lungṭha lo,” ati.\nPhungninglo ramdangmi pawl thlaknak thonginn (detention centre) a uktu Malaysia Lahwahkah Zung cu Reuters media nih bia a hal nain a let duh lo. Lahwahkah Zung uktu Ramchung Vuanci Zung zong a hal nain a let duh ve lo.\nUNHCR nih, “2019 August thla thokin nihin tiang cozah nih tlaih tong refugee pawl tonnak nawl a kan pe ti lo,” tiah tuni ah a chim.\n“Mah ruang cun tlaih tong refugee pawl cu UNHCR nih kan tong kho ti hna lo i kan chuah kho ti hna lo,” ati.\nMalaysia ah phungninglo ramdangmi million tampi an um, Myanmar cozah hremnak in a zaammi Rohingya ting 1 leng zong an um ve. Malaysia cozah nih refugee a cohlang lo nain UNHCR card a ngeimi cu a tlai tuk hna lo, rianṭuannak hmun ah hmuhmi le palek ziachia he aa tongmi dah ti lo cu.\nTu kum 2020 October tiangah UNHCR nih minung 6,039 lawng asylum-seeker card/catlap kan pek khawh hna. 2019 cun 27,323 kan pek hna. Thla tampi chung rili ah danghram in an um hnu ah Malaysia an phan nain Malaysia cozah nih a tlaihmi Rohingya refugee pawl zong tonnak nawl a kan pe lo, tiah UNHCR nih a chim.\n“Rohingya bantuk refugee le asylum-seeker pawl cu UNHCR lo cun tlaih ton tikah chuah khawhnak lam um lo,” tiah National Human Rights Commission zung rianṭuan Jerald Joseph nih a chim.\n“Phungninglo ramdangmi thlaknak thonginn ah asylum-seeker 1,000 hrawng thlak an tong ve. An thlak hna nak thonginn hi minung 12,500 caah sakmi asi nain 16,600 leng an um cang i an i tet tuk. Adang pawl cu an ram ah kuat timhmi asylum-seeker/refugee si lomi phungninglo ramdangmi an si hna,” ati.\nPhungninglo ramdangmi thlaknak thonginn 5 ah COVID-19 mizaw 1,000 leng an hmuh cang hna.\nNuhrin Covo aupi tu le thongthlak tongmi pawl nih “phungninglo ramdangmi thonginn cu fihnung bak si, minung umnak ding asi lo” tiah an chim lengmang.\nKan hnu thla zongah, “cuka i thongtla pawl cu saram bantukin a kan tuahto, COVID-19 mizaw an hmuh hnu lebang cun thongtla pawl cu a kan pumh i rungrul thahnak sii in a kan kah tiah Indonesia pa nih a chim,” tiah Indonesia Rianṭuan Bawmtu Zung nih a rak chim.\nMalaysia ahhin Laimi bantukin phungninglo in a ra i cozah nawlpeknak tel loin aa hlawhfa mi Indonesia rammi an tampi ve, nain annih cu refugee an sok lo.\nJanuary ah thlahmi Indonesia thongtla hlun nu zong nih, “khaan pakhat ah minung a zaza bak tet taktak in a kan pon. Tar, mizaw, naupawi le ngakchia zong a kan pon ṭi dih. Rawl zong ṭhaṭhi a kan pe lo, thonginn zohkhenhtu nih a kan tukvelh peng fawn,” tiah a chim.\n“Ramdangmi thonginn ah thongthlakmi cu minung a si lomi bantukin a kan tuah ko hen cu,” ati.\nMalaysia cozah zong nih, ramdangmi thonginn boruak a chiat tukmi le remh a herhnak kong cu liamcia caan ah a rak chim bal nain a tuah taktak lo. — Reuters\nUpdate: Zar Nyi nih Chin Mipi Tangka Ting 200 Leng a Fir\nChin Tial Lian Thang - November 26, 2020\n"Kan Lai pa Zar Nyi nih CNI Lucky Draw a tuah i Chin mipi tangka ting 100 leng a hlen hna" tiin nizaan ah...


Salai Lairamthang Bialehnak: Laimi Nih Bochan Mi Pakhat Nih Kapkhat Lawngin Ca Na Tialmi Nih – Lai Lungrawn Post\nSalai Lairamthang Bialehnak: Laimi Nih Bochan Mi Pakhat Nih Kapkhat Lawngin Ca Na Tialmi Nih\nLengchin Lungum: Ziah nang kan laimi ah a langhlat zong i kan in bochan mi pa pakhat nih kapkhat lawng rumro in ca na van tial tik ah hin ka khuaruah a harngaingai si. Sa Sa hi kan tluk lai tiah an sawisel lo i, kan tluk lailo ti zongah an sawisel mi a si fawn lo. Miphun dirkamhnak kong ah Chin mi taktak a si mi nih cun a tu hi Chin miphun hi a lamkip in dirpi caan dahkaw a si cu tikhi a si.\nIntervew an tuah mi i a bia chim mi vialte kha Chinram ca i rian a ttuan mi CNF/A min cu a chim lo nain mah hna nih an rianttuannak he pehtlai hoih tiang in dahkaw a sawisel hna kha mah cucu a theitu nangmah bak na si ko cu mu! A tubantuk i ka van coment tik ah khin ninghngal ti zong ah na ka ti khawh men i, zei theilo ti zong ah na ka ti khawh men mi a si. Sihmanhselaw mah le miphun a lam kip in dirpi chimlo in adirpitu a sawiseltu pawl khi kei zei a si lo, le cathiamlo ca hmanh ah santlai lo, miphun zuartu le miphun thangchiattu an si ti khi a si ko.\nSa Sa kong cu mi tampi nih an tial cang i, a hram taktakj kan theih tunglo ahcun faaktuk palia in kan aukanh dingah ka ruat lemloh hih,kei nih ka dirkamhnak pakhat cu Chinram chung an khua i vanlong tumhmun a tuah cuahmah mi le miphundang i bochan in chaw a leh cuahmah mi le an khua pawngkam ah NGO tete nih si le ai an peek mi a lak in a phawt mi hna ruang ah khin ka upat ve,a ruang cu Chin mi chungah a ttuan ve ko caah tiah ka hei ruah ko.\nSihmanhselaw a tubantuk in An thihtiang hmanh an tluk lai lo hei tibantuk hna midang nih an tial ah khin cun a nih zong nih Chinram caah a nunnak thap in le miphun dang sinah “CHJIN”ka si tilanghternak kong he pehtlai in le kan miphun dirpi kan si tinak le a herh tinak caah CNLD an dirkamhtu khi a thih tiang zong a tluk ve hna lai lo tiah ka hmuh ning a si ve. Minung cu mah le hmuh ning le mah le kalpi ning cu a um, asinain paatkhat rumro in ttanh mi ttanhtuk le namhmi namhtuk ti zong khi a dik thlu lo, zeidah a hram zeidah a dong ti kan tuak chih bak a herh mi a si. Khah ka bia a sau, kai lawm.\nSalai Lairamthang nih a ttialmi: Ruah Chuk Cho. Ka tial lai lo tiah ka sum chih nain FB nan catial mi nih tial lo awk tha loin a ka nam tuah. Miphun min te nan hman caah soisel hi kan I thlachiat ngai. Miphun kan daw, miphun kan ttanh nan ti nain nanmah ruahning le duhning in a si ve lomi, nan pomning a pom ve lomi, nan uarmi party a uar ve lomi, nan ttanhmi party a ttanh ve lomi nan miphun hawi lila cu mai sam in nan sam hna, zoh awk tlak loin nan soisel i nan thangchiat hna. Cucu maw miphun dawt? cucu maw miphun tthanh?\nDemocracy ahcun kan ikhat kho zungzal lai lo. Kan I dan khawhnak kha democracy phung a si kha philh lo ding a si. Policy kongah pasal duh tawk in isoisel ding a si. Asinain nanmah he nan I khah lo cang ka in pumpak min thlir rumro in thangchiat le soisel nan hmanmi nih nanmah party lila caah chiatnak theipar a chuahpi lai zong nan ruah chih ding a si.\nDr.Sa Sa cu Chin miphun arfi bantuk in kan zohthla mi pakhat a si. A tuahsernak in miphun le ram a dawmi a si. Kanmah cio bantuk in ramdang ah nuam tein a fimthiamnak hmang in a um kho vemi a si. Asinain ram a dawt caah fahnak, harsatnak a thim, sifak mi harsa hna he ti le rawl a hrawm timi a si. Cucaah Chinram chung khuate bik, sifak bik le a harsa bik khuate ah khuasak a thim. Amah tluk miphun dawmi le zawnruat mi hi Laimi chungah mi tlawmte lawng an si lai.\nLaitlang I facang a har lio, mautam ruangah I Laitlang kan har lio caan, Hakha a cimh lio caan ah a si khawh chung in kan miphun chanhchuah tu dingah fek tein a dirmi pasaltha a si. NLD party I aluh le cangka maisam in nan sam, sum phomh in nan phomh. Zoh awk tlak lo le rel awk tlak loin nan soisel. Nanmah party va siseh law nan lu cungah nan laamter lai a fiang tukmi a si. Mah party a si ve lomi poah, a lungfim rih lo, a hrut tuk, a molh tuk, sibawi nih politic tuah phung a si lo, Laimi sifaknak ramdang ah a zuar, Kawl sal si a duh, mah miphun nak in miphundang a uar tiah puh lo le puh lo zong kan puh viar. A ngaingai tiah cun mah bantuk a chimmi le a tialmi hi ram le mphun caah cite tun khat hmanh a chuah kho lomi ram caah rasen tun khat hlut hmanh a siang lomi lawngte an rak si.\nDr.Lian Hmung Sakhong nih 2020 Thantlang CND lio a biachim mi ah Daw Aung San Suu Kyi cungah a lunglawmhnak a thangthatnak a rak chimmi ruangah a phunphun in soiselnak nan rak tuah thiamthiam. Nanmah party duhning lawng in biachim seh, a herh ahcun Daw Suu zong soisel seh. Boyoke Aung San tiang zong soisel seh ti khi nan duh. Dr.Lian Hmung Sakhong cu a luancia kum 32 lio in miphun caah nunnak thap in miphun caah hmawng a tthiam cangmi Chin pasaltha a si.\nNizan I Dr. LIan Hmung Sakhong le tuchun hi Dr.Lian Hmung Sakhong kha a khatmi te an si ko. Politic timi cu icelh thiam a hau. Fimkhur a hau. Hruhru hranghrang I politic tuah cu mah le mah suicide I tuah bantuk a si. Dr.Lian Hmung Sakhong thiamthiam nih Interview pakhat ah “Daw Aung San Suu Kyi kan ttanh si lo, amah tu nih a kan ttanh” tiah a chim than I, a herh lo tiang in soiselnak kan tuah than. Kanmah party duhning hoih in a chim lomi, a tial lomi le a dir lomi poah cu kan huat colh hna. Mah bantuk soiselnak kan tuahmi nih mi thinlung pakhat hmanh a la kho lo. Mi mit kan kem. A thli tein dirpi le ttanpi a timmi hna hmanh an a thlite in an I zuk diam. Policy kongah duh tawk in soiselnak tuah phung a si. Asinain pumpak i soisel le I thangchiatnak nih aho ca hmanh ah thatnak a chuapi bal lo. Mah le mah tanbo in I tuk bantuk a si.\nDr. SaSa le Pu Henry Van Thio Kongah Tlawmte ka van thai ta lai.


Pathian Duhnak Hngalhnak Lam - A VEL IN KHAMH KAN SI\n“Ka chung I nan um I, ka bia kha nan chungah a hmunh ahcun, nan duhmi poh kha nan ka hal lai I nan hmuh lai.” Johan 15:7\nNa nunnak ah Bawipa duhnak zeidah asi ti na hngal maw? Van I hnek nak cu, “Bible relnak caah na can zeizatdah na pek I na hman,” tihi asi. Pathian nih na caah a duhnak a phuannak, a duhnak a tialnak, a duhnak nangmah/kanmah chimhnak le cawnpiaknak ding caah hmuitinh he a hlei tein tialmi, a duhnak kha thup lo tein a langhternak vialte khumhnak; Cauk vialte nak in a sangdeuh mi Cauk pakhat, Bible Cauk kha REL nak ding caah nikhat ah minute 15 hmanh CAAN pek a siang lo mi le a rel zuam lomi zumtu nunnak hi, Pathian nih ka duhnak theih a duhmi a si ko tiah a zumh lai tiah na ruat maw?\nPathian duhnak hngalh nak caah kar khatnak cu, Sungkhannak, Nun hlawtnak (Surrender) hi asi. Kanmah duhnak kha hlaw in amah duhnak ah I thial kha asi. Kar hnihnak cu, Cathiang asi. Abia rel, nun in dawp, a bia chim chin, tuaktan hlathlai I nun lam hruaitu ah ser le hman kha asi. A duhnak hmai ah na kun I, a duhnak kha na rel peng ahcun, a duhnak kha na hngalh ko lai.\nPathian bia hi a tlawmbik nikhat ah minit 15 in ni 30 chung rel dingin na pum I pe. Thlakhat a tlin tikah, cathiang in na cawn khawhmi vialte kha tuak than ruat than law Bawipa sinah nifatin te pehzul in Bible, Pathian bia, Pathian nih kan sin ah a duhnak a phuannak cauk kha re kho mi na si khawh nakhnga, Pathian sinah bawmh hal. Na caah Bawipa duhnak zeidah asi cu a roah hlan ah na theih ko lai. Pathian bia cu a nung, kaphnih har vainam nak in a thawng deuh. Minung nunnak kha a hlanh khawh dih tu asi. Pathian bia rel hi, Pathian duhnak hngalh khawh nak lam hmasa bik asi.